VREME 1500 - EU – Problemi sa komesarima: Rampa za Orbanovog kandidata -->\nNova komisija, stari problemi: Ursula fon der Lajen\nEU – Problemi sa komesarima >\nRampa za Orbanovog kandidata\nOdbivši postavljenje bivšeg mađarskog ministra pravde Lasla Tročanjija na funkciju komesara za proširenje i susedsku politiku, Brisel je uputio jasnu poruku mađarskom premijeru Viktoru Orbanu: za politiku koja se kosi sa standardima EU moraće da snosi posledice. Ujedno, to je signal da proširenje Unije nije ni na vidiku\nNova "evropska vlada" još nije zvanično ni formirana, a već se dogodio presedan u dosadašnjoj praksi Evropske unije. Naime, prvi put se desilo da je Odbor za pravne poslove (JURI) Evropskog parlamenta u procesu skrininga i odobrenja budućih evropskih komesara odbacio čak dvoje kandidata pre nego što su se predstavili evropskim poslanicima i odgovarali na njihova pitanja. Mađarski kandidat za novog evropskog komesara za susedsku politiku i proširenje Laslo Tročanji i rumunska kandidatkinja za funkciju buduće evrokomesarke za transport Rovana Plumb odbijeni su zbog navodnog konflikta interesa i neće biti novi članovi tima buduće šefice Evropske komisije Ursule fon der Lajen.\nZaključak Odbora za pravne poslove EP da su ovi kandidati nepodobni za predložene funkcije zasniva se na indikacijama da u njihovim imovinskim izveštajima stvari nisu baš sasvim čiste. Tročanji je suspendovan zbog nejasnoća u vezi sa funkcionisanjem njegove advokatske kancelarije i mogućim vezama koje je ona imala sa mađarskom vladom u vreme dok je bio na mestu ministra pravde. U slučaju socijaldemokratske političarke i bivše ministarke zaštite životne sredine u vladi Rumunije Rovane Plumb sporna su bila dva zajma u vrednosti od skoro milion evra, korišćena u svrhe njene izborne kampanje tokom evropskih izbora, a koje ona nije prijavila u svojoj finansijskoj karti.\nOSVETA ORBANU: Za Orbanovu vladajuću stranku Fides nema nikakve dileme zbog čega je Odbor odbio njihovog kandidata: blokiranje Tročanjijeve kandidature nema veze sa sukobom interesa, već to predstavlja "osvetu zbog toga što je Mađarska uspešno zaustavila masovnu migraciju", izjavio je poslanik ove stranke u Evropskom parlamentu Jozef Sajer, dodajući da se tu radi o "političkom lovu na veštice".\nSâm Laslo Tročanji je naveo da je "preneražen" takvom odlukom Odbora za pravne poslove EP i da je odbacivanje njegove kandidature za evrokomesara "politička odluka bez ikakvih suštinskih osnova" protiv koje namerava da preduzme sve potrebne pravne radnje.\nČini se da u ovoj reakciji bivšeg ministra pravde u Orbanovoj vladi ima zrna istine. Analitičari su gotovo složni u oceni da pravi cilj Tročanjijeve blokade nije on sâm, već njegov (bivši) šef mađarske vlade. Tročanji je čovek impresivne biografije i njegovu stručnost ne osporavaju čak ni njegovi najljući politički protivnici. Bio je sudija mađarskog Ustavnog suda i redovni je profesor na Univerzitetu u Segedinu. Obavljao je i dužnost ambasadora Mađarske u Francuskoj, Belgiji i Luksemburgu i odlično se služi engleskim i francuskim jezikom. Bio je skoro pet godina ministar u vladi, a ove godine je izabran i za člana Evropskog parlamenta, što će reći da ima značajno domaće i međunarodno političko iskustvo.\nLOJALAN I EFIKASAN: Međutim, njegov verovatno najveći "greh" je što je bio veoma lojalan mađarskom premijeru, ali i vrlo efikasan ministar koji se posebno isticao u svemu što je bilo prioritet Orbanove politike prethodnih nekoliko godina, a od kojih se evrobirokratama u Briselu dizala kosa na glavi. Imajući u vidu da je Tročanji aktivno učestvovao u kreiranju i sprovođenju pravde u Mađarskoj, najviše je bio kritikovan zbog sporne reforme pravosuđa koju je Brisel više puta kritikovao optužujući Budimpeštu da grubo narušava nezavisnost ove grane vlasti.\nTakođe, bivši ministar pravde nadgledao je i izradu zakona kojim su se kažnjavale nevladine organizacije zbog pomaganja izbeglicama, a azilanti smeštali u kontejnerske kampove. On je bio zadužen i za usvajanje propisa koji su omogućili trajno proterivanje Centralnoevropskog univerziteta američkog milijardera mađarskog porekla Džordža Soroša iz Budimpešte.\nPredsednik mađarske vlade Viktor Orban je izjavio da Tročanjija i dalje smatra "najboljim kandidatom" za novog člana EK, kao i da će sačekati pismeno obaveštenje Odbora Evropskog parlamenta za pravna pitanja (JURI). "Oni ga zapravo krive što je pomagao vladi i meni u zaštiti zemlje od migracija", dodao je Orban.\nPredsednik opozicione Demokratske koalicije (DK) i bivši mađarski premijer Ferenc Đurčanji objavio je na svom nalogu na Fejsbuku kako je odbor zaključio da Tročanji ne može biti postavljen za evropskog komesara jer se njegove finansijske aktivnosti i poslovanje njegove advokatske firme u Evropi ne mogu tolerisati. "Ono što se u Mađarskoj može tolerisati, u Evropi je neprihvatljivo", rekao je on.\nAROGANCIJA NEMOĆI: Cela ova priča oko skrininga potencijalnih kandidata ima, međutim, još jednu dimenziju. "Treniranje strogoće" evropskih poslanika nije bilo namenjeno samo "neposlušnom" Orbanu, već i novoj predsednici Evropske komisije Ursuli fon der Lajen. Jer, načinom na koji je ona izabrana na najvišu funkciju u EU – zakulisnim igrama evropskih lidera i pogodbom francusko-nemačke osovine – izigrana je tek nedavno formalno osnažena uloga parlamenta u donošenju odluka u Briselu i učešća u izboru šefa Evropske komisije. Time su evropski činovnici, koji u praksi nemaju stvarnu moć niti suštinski uticaj na kreiranje strateške evropske politike, sebi uzeli pravo da kadriraju u Evropskoj komisiji.\nTon kojim su predstavnici Odbora za pravna pitanja EP obrazložili svoju odluku da blokiraju mađarskog i rumunskog kandidata kritičari su smatrali "arogantnim". Kopredsednica tog tela sebi je dala za pravo da smatra kako nema potrebe za daljim objašnjenjima. "Zašto tražiti razjašnjenje kada su zaključci Odbora, čiji sam član, kristalno jasni: konflikti interesa ne mogu biti rešeni i Tročanji i Plumb nisu u mogućnosti da obavljaju svoje funkcije. Da li je u pitanju pokušaj da se obori odluka Odbora za pravne poslove?"\nPrema proceduri, Pravni odbor sada mora i napismeno da obavesti rukovodstvo EP o slučaju, a zatim će predsedavajući Evropskog parlamenta David Sasoli poslati službeno pismo šefici Evropske komisije da Plumbova i Tročanji ne mogu da budu nominovani na mesto evropskih komesara.\nIako su u slučaju Mađarske, kuloarske informacije iz sedišta u Briselu govorile da je najizgledniji "alternativni" kandidat za funkciju evropskog komesara poslanica EP romskog porekla Livija Jaroka iz Orbanove stranke Fides, mađarski premijer imao je nešto drugačije planove. Orban je ranije samouvereno izjavio da, ako ne prođe Tročanjijeva kandidatura, on već ima spremnog drugog, trećeg, "pa i četvrtog kandidata" za to mesto. Na kraju, iz svog političkog "špila karata", šef vlade u Budimpešti izvukao je iskusnog diplomatu i tehnokratu Olivera Varheljija, stalnog predstavnika Mađarske u EU, koga će nominovati za mesto u Evropskoj komisiji. "Neću izabrati nikog od mađarskih političara. U ovim okolnostima mogu samo da predložim tehnokratu, nekoga ko poznaje EU iznutra i nije politički kandidat", rekao je Orban.\nCRVENI KARTON ZA BUKUREŠT: Što se tiče odbačene kandidature rumunske političarke Rovane Plumb, stvari su sa političkog i pravnog aspekta kudikamo jasnije nego u slučaju Tročanjija. Ona jednostavno nije dovoljno uverljivo objasnila zbog čega nije prijavila sredstva od blizu milion evra koja je, navodno, pozajmila za finansiranje svoje evropske kampanje, niti je adekvatno objasnila poreklo tog novca. Njoj se spočitava i da je bila bliska saradnica nekada najmoćnijeg političara Rumunije, bivšeg predsednika parlamenta i nekadašnjeg lidera vladajuće Socijaldemokratske partije Livija Dragnea, koga je Vrhovni sud Rumunije osudio na tri i po godine zatvora zbog zloupotrebe položaja. Pojedini rumunski mediji preneli su i da je Ursula fon der Lajen ranije već bila upozorila rumunsku premijerku Vijoriku Dančilu da ne nominuje Plumbovu na funkciju evrokomesara, ali je šefica vlade u Bukureštu to ipak učinila.\nImajući u vidu da u Evropskoj komisiji svaka zemlja članica EU ima svog komesara, sada novoimenovana predsednica Evropske komisije treba da predloži sledeće korake. Ursula fon der Lajen može da zatraži od Mađarske i Rumunije da jednostavno pošalju nove kandidate za predložene funkcije, što je u slučaju Mađarske već izvesno. Takođe, ona resore proširenja i transporta ne mora po automatizmu da dodeli predstavnicima Budimpešte i Bukurešta, već nekom od već predloženih komesara iz druge članice EU. U tom kontekstu pominje se i da bi resor za proširenje u novoj podeli karata mogao pripasti Sloveniji.\nPROŠIRENJE U TREĆEM PLANU: Iako je jasno da pitanje daljeg proširenja EU neće biti na agendi nove Evropske komisije, za zemlje koje pretenduju da se u budućnosti nađu u tom društvu, a među kojima je i Srbija, ipak je važno ko će formalno voditi taj proces. Mađarska, ali i cela Višegradska grupa, snažno se zalažu za proširenje Unije na Zapadni Balkan te bi za Srbiju svakako bilo bolje da taj resor u konačnici pripadne komesaru iz neke zemlje naklonjene nastavku procesa evrointegracija.\nU trenutku dok nastaje ovaj tekst rumunska vlada još nije najavila zamenu za Rovanu Plumb, ali su u Evropskom parlamentu već uveliko počela saslušanja budućih evropskih komesara.


Vesti online / Srpski informativni portal / Lovac na naciste: Nečuveno šta su austrijske vlasti dozvolile u Blajburgu\nLovac na naciste: Nečuveno šta su austrijske vlasti dozvolile u Blajburgu\nKako je rekao, on je pokušao da ubedi austrijsku konzervativnu vladu da taj skup zabrani, ali da u tome nije uspeo.\n- U Austriji nije dopušteno isticati nacističke simbole, a dozvoljavaju ustaške simbole - rekao je Zurof za AP.\nAgencija AP izvestila je danas o okupljanju više hiljada hrvatskih ultradesničara u Blajburgu, navodeći da je reč o kontroverznom događaju, posebno u vreme porasta krajnje desničarskog osećanja u Hrvatskoj, najmlađoj članici Evropske unije.\n- Apsolutno je nečuveno da austrijske vlasti dozvole da se dogodi ovakav skup - rekao je Zurof u telefonskoj izjavi za AP.\nNapominje se da su prvi put od velike komemoracije 90-tih godine, austrijske vlasti za današnji skup zabranile nošenje ustaških simbola.\nUprkos zabrani, međutim, dodaje agencija, neki učesnici su imali majice sa ustaškim ratnim pokličom "za dom spremni!".\nSkup u Blajburugu se održava pod pokroviteljstvom Hrvatskog sabora, a prisustvovali su mu predsednik parlamenta Goran Jandroković i jedan broj ministara, kao izaslanici predsednice i premijera, kao i predstavnici hrvatske katoličke crkve.\nAP navodi da se hrvatska vlada desnog centra optužuje da zatvara oči pred rastućim ekstremizmom i relativizovanjem zločina ustaškog režima, navodi AP i dodaje da je takva politika izazvala proteste jevrejske i srpske zajednice u toj zemlji.\nDošlo je i do incidenta nakon mise ubijenim ustašama, pošto su mladići koji su se uputili prema Blajburškom polju gde se održava središnja komemoracija ispred ulaza napali novinare.


BIA: Najveća pretnja strane službe u redovima opozicije, NVO i medijima | WebTribune\nHome U FOKUSU BIA: Najveća pretnja strane službe u redovima opozicije, NVO i medijima\nGovoreći na konferenciji “Ka bezbednijoj Srbiji”, koju je organizovala javnosti malo poznata “Nacionalna avangarda”, predstavnik BIA Marko Parezanović rekao je da najintenzivniju pretnju Srbiji predstavlja prikriveno delovanje spoljnog faktora, koji najčešće koristi mBIehanizme svojih specijalnih službi.\n“Na taj način vrše se određene zloupotrebe i stavljaju se u funkciju pojedinci, naglašavam pojedinci iz redova opozicionih političkih partija, pojedini delovi medija. Takođe, nije retka pojava da se pojedini delovi NVO sektora stavljaju u neku destruktivnu i subverzivnu funkciju. Ono što je relativno nova pojava, ali nije nepoznanica, to je upravo uticaj ovih negativnih i destuktivnih struktura prema sindikatima”, rekao je Parezanović.\n“Situacija koju mi imamo, taj zamrznuti konflikt je uvek jedan značajan potencijalni izvor velike sigurnosne pretnje po naše građane. Svidelo mi se kako je predsednik rekao, mislim da se prištinske vlasti ponašaju kao “grogi” bokser koji ne znate tačno šta može da se desi tako da imamo i sve više provokacija”, rekla je premijerka Ana Brnabić.\nZbog poslednje, kako je srpski zvaničnici zovu, provokacije, kada je Hašim Tači u subotu obišao jezero Gazivode, u Srbiji je podignuta borbena gotovost vojske. Aleksandar Vučić kaže da njegova odluka od četvrtka da ukine tu naredbu nije u suprotnosti sa izjavom šefa srpske diplomatije da bi zamrznuti konflikt na Kosovu mogao da dovede do “blickriga” i upada kosovskih snaga na sever.\n“Smatram da u ovom trenutku ne postoji neposredna opasnost, ali nema nikakve sumnje da je Dačić u pravu kada kaže da to ne možete nikada sa sigurnošću da kažete, ali ne možemo da držimo naše jedinice u punoj pripravnosti svakog dana. Ono što je mene strah to su njhihove ideje oko Kosovske Mitrovice, jer već imamo u obaveštajnom prikupljanju naznaka da bi neki pokušali da provale preko mosta u Mitrovici i to ukazujemo međunarodnoj zajednici i tražićemo da se to ne dogodi”, kaže predsednik Srbije Aleksandar Vučić.\nĐorđe Nasković (N1)


Blagi pad Belexa na kraju februara | Kamatica\nPočetna > berza > Blagi pad Belexa na kraju februara\nTekst objavljen: 01.03.2021 16:30\nPoslednja sedmica februara donela je blagi pad domaćeg tržišta nakon dve vezane sedmice rata. Ukupan promet, u velikoj meri zahvaljujući državnim obveznicama, dostigao je 1,6 milijardi dinara (13,9 miliona evra), dok je indeks Belex15 oslabio za trećinu procenta na 745,6 poena\nNajprometnija akcija bila je Komercijalna banka (KMBN) koja je blago porasla na 3.190 dinara uz promet od 22,5 miliona dinara. Novi većinski vlasnik ove banke, slovenački NLB, predstavio je strateški plan po kojem se očekuje profit od 100 miliona evra u 2024. godini. Prioritetne akcije istog emitenta (KMBNPB) skočile su 12,8 odsto na 1.185 dinara u očekivanju zvanične ponude za preuzimanje. NLB trenutno ne poseduje nijednu akciju u ovoj emisiji prioritetnih akcija.\nAkcije Naftne industrije Srbije (NIIS) ojačale su 0,8 odsto na 633 dinara uz skroman promet od 3,6 miliona dinara. NIS je u petak objavio gubitak za 2020. od 7,6 milijardi dinara uz pad prihoda od 32 odsto, pre svega usled oštrog pada cene sirove nafte.\nAkcije Galenike Fitofarmacije (FITO) okončale su nedelju na nivou od 2.454 dinara uz promet od 2,8 miliona dinara. Većinski vlasnik kompanije, kragujevački Agromarket, objavio je nameru za preuzimanje preostalih akcija koje se nalaze u rukama manjinskih akcionara, a prilično je izvesno da će nakog toga uslediti i krajnja konsolidacija vlasništva putem prinudnog otkupa.\nGlobos osiguranje (GLOS) je drugu nedelju zaredom predvodilo dobitnike, ovaj put skokom od 13,9 odsto na 590 dinara. Trenutna cena Globosa je 46 odsto iznad cene u nedavno sprovedenoj ponudi za preuzimanje u kojoj većinski vlasnik nije uspeo da preskoči prag od 90 odsto vlasništva.\nBeogradska berza nedeljni izveštaj sa berze momentum belex februar pad belexa


Sinhua: Zašto je EU oprezna prema isključivanju ruske energije? (VIDEO)\nBeta 24. marta 2022. 17:00\nEvropska unija je pod sve većim pritiskom Vašingtona da zabrani uvoz ruskih energenata, uoči današnjeg samita evropskih lidera i predsednika SAD Džozefa Bajdena u Briselu, na kojem će razgovarati o merama protiv Rusije.\nMeđutim, države članice EU još nisu postigle dogovor o uvođenju zabrane uvoza ruskih energenata u Uniju.\nNemački kancelar Olaf Šolc rekao je na nedavnom samitu lidera EU u Francuskoj da snabdevanje Evrope energentima za grejanje, transport, električnu energiju i industriju trenutno ne može da bude obezbeđeno ni na jedan drugi način.\nViše od 40 odsto prirodnog gasa u EU i 25 odsto nafte koju troši dolazi iz Rusije.\nNemačka i dalje odbija da uvede momentalnu zabranu uvoza. Nemačka ministarka spoljnih poslova Analena Berbok rekla je da predloženi embargo na naftu otvara pitanje kolika je zavisnost od nafte iz Rusije.\nI drugi nemački lideri dele zabrinutost Berbok. Ministar za ekonomska pitanja i klimatsku akciju Robert Habek upozorio je u subotu da njegova zemlja sledeće zime neće imati dovoljno gasa za grejanje domova i za rad industrije ako ne dobije više gasa i ako bude prekinut uvoz iz Rusije.\nDruge članice EU, poput Austrije i Finske, takođe se protive uvođenju momentalne zabrane uvoza energenata iz Rusije.\nSankcije koje su SAD i Velika Britanija uvele ruskom energetskom sektoru, kao odgovor na rusku vojnu operaciju u Ukrajini, već su izazvale ozbiljne poremećaje na svetskim tržištima energenata.\nMeđunarodna agencija za energiju navela je u izveštaju, objavljenom prošle nedelje, da „posledice potencijalnog gubitka izvoza nafte iz Rusije na globalna tržišta ne treba da budu potcenjene“.\nAgencija je navela da bi poremećaji u proizvodnji nafte u Rusiji mogli da dovedu do najveće krize snabdevanja u više decenija.\nMogućnost da EU zabrani uvoz ruske nafte već je uzburkala globalno energetsko tržište. U ponedeljak je cena sirove nafte skočila više od sedam odsto, na 115 američkih dolara (105 evra) po barelu, dok su evropske diplomate raspravljale o mogućoj zabrani uvoza ruskih energenata.\nRastuće cene nafte dovele su transportne kompanije na ivicu bankrota u Španiji, gde su vozači kamiona pre nedelju dana započeli štrajk u celoj zemlji.\nDok štrajk ulazi u drugu nedelju, poremećaji u transportu dovode do nestašica hrane, a neke oblasti u severnoj Španiji u riziku su da ostanu bez vode.\nSkok cena energenata izazvao je nagli rast cena mnogih drugih proizvoda u Nemačkoj. Nemačko udruženje poljoprivrednika saopštilo je da je cena đubriva pet puta veća nego u istom periodu prošle godine.\nPredsednik tog Udruženja Joakim Rukvid (Joachim Rukwied) rekao je da je uveren da će cene hrane rasti jer će poljoprivrednici i prerađivači hrane morati da prebace nove troškove na kupce.\nEvropska centralna banka je već smanjila prognozu ovogodišnjeg ekonomskog rasta u evrozoni na 3,7 odsto.\nMeđu evropskim državama postoji konsenzus da zavisnost EU od ruskih fosilnih goriva treba smanjiti ili potpuno prekinuti.\nEU je 8. marta predstavila plan za smanjenje uvoza energenata iz Rusije pod nazivom „REPowerEU“ kojim teži dostizanju nezavisnosti od ruskih fosilnih goriva mnogo pre 2030. godine.\nDiverzifikacijom snabdevanja gasom, ubrzanjem uvođenja obnovljivih izvora energije i zamenom gasa u grejanju i proizvodnji električne energije, EU pokušava da smanji svoju potražnju za ruskim gasom za dve trećine pre 2030. godine.\nPredsednica Evropske komisije Ursula fon der Lajen napisala je na društvenim mrežama da EU treba da ukine ruska fosilna goriva do 2027. godine.\nUzimajući u obzir da je blok daleko od dostizanja energetske samoodrživosti, smanjenje oslanjanja na Rusiju, koja snabdeva oko 10 odsto svetske potražnje za naftom, čini se kao zastrašujući i gotovo nedostižan cilj.\nAnalitičari smatraju da čak i ako su dve članice Organizacije zemalja proizvođača nafte (OPEK), Saudijska Arabija i Ujedinjeni Arapski Emirati (UAE), sa najvećim raspoloživim kapacitetom za rezerve spremne da pojačaju proizvodnju, manjak u zalihama u slučaju gubitka Rusije neće moći da se popuni.\nEvropski zvaničnici su nedavno pokušali da ubede neke države Persijskog zaliva, uključujući Saudijsku Arabiju i UAE, da povećaju svoju proizvodnju kako bi obuzdali rastuću cenu nafte.\nSaudijska Arabija i UAE imaju neočekivani dobitak zbog rasta cena nafte nakon izbijanja sukoba između Rusije i Ukrajine i kategorički su odbacile pozive da povećaju proizvodnju nafte.\nUmesto toga, jasno su stavile do znanja da će se držati obaveze „OPEK plus“ prema kojoj će članice OPEK i Rusija povećati proizvodnju nafte kontrolisanim tempom.


Ružić: Isključen produžetak školskog raspusta, odluka o modelu nastave sutra - Radio Kosovska Mitrovica\n19. January 2022, 21:05\nMinistar prosvete Branko Ružić izjavio je da je isključen produžetak školskog raspusta i da se o tome nije ni raspravljalo tokom današnjeg sastanka Tima za škole i medicinskog dela Kriznog štaba.\nTim za škole, sastavljen od predstavnika Ministarstva prosvete i Instituta za javno zdravlje “Batut”, održao je danas sastanak, a konačna odluka o tome na koji način će se održavati nastava iduće nedelje biće saopštena sutra””, izjavio je Ružić za Radio-televiziju Vojvodine.\nRužić je rekao da u Centralnoj Srbiji počinje drugo polugodište i da svi u sistemu prosvete treba da se pripreme na adekvatan način, vezano za rizike od kovida 19 i sezonskog gripa.\n“Uvažavamo stav predstavnika medicinskog dela Kriznog štaba, čuli smo u medijima razne teze raznih udruženja koja sa pravom izražavaju bojazan, ali treba da razgovaramo na pravi način o svemu tome. U obrazovom sistemu radi 150.000 ljudi, uključujući i fakultete imamo 1.200.000 nečije dece. Svi oni koji daju neke izjave u medijima ponekad ne sagledavaju širu sliku”, rekao je Ružić.


Jutjub suspendovao kanal Donalda Trampa\nPlatforma Jutjub, u vlasništvu Gugla, suspendovala je najmanje na sedam dana kanal Donalda Trampa i uklonio jedan video zbog kršenja politike vezane za podsticanje nasilja, navela je kompanija kasno sinoć. „S obzirom na zabrinutost zbog sadašnjeg… »\nSlobodna Evropa: YouTube suspendovao Trumpov nalog i uklonio jedan video zbog rizika od nasiljaAl Jazeera: YouTube suspendovao Trumpov kanaljoš 10 povezanih\nMađari otkrili novi tunel na granici sa Srbijom\nMađarska policija pronašla je novi tunel ispod granice sa Srbijom u regiji grada Ašothalom na jugu Mađarske, saopštio je portparol lokalne policije. Kako se navodi, policijska patrola otkrila je tunel ispod privremene ograde. Vlasti su zatrpale… »\nPolitika: Mađari otkrili novi tunel na granici sa SrbijomB92: Šta su Mađari našli na granici sa Srbijom?još 11 povezanih\nFudbaleri Srbije igraće u Dominikanskoj Republici i Sjedinjenim Državama dva kontrolna meča, a Ilija Stolica, selektor tog tima je objavio spisak. Na njemu se našlo 25 imena i prednjače fudbaleri iz Vojvodine, Partizana, Čukaričkog, ali ima i… »\nHot sport: Ilija Stolica saopštio spisak igrača: Na raspolaganju će imati 25 igrača iz domaćeg prvenstva!Dnevnik: Stolica saopštio spisak za turneju, bez fudbalera Zvezdejoš 10 povezanih\nLed u Madridu odložio duel Reala i Zvezde\nMozzart sport 13.01.2021\nUmesto večeras, igraće se u nedelju ili ponedeljak. Kalendar svakako prenatrpan, a sada novi problemi za crveno-bele. Gostovanje Crvene zvezde kod Reala odloženo je pošto zbog zaleđene piste na aerodromu beogradska ekipa nije mogla da otputuje u… »\nB92: Odložen meč Reala i Zvezde u MadriduBlic sport: Nema utakmice! Zvezda ostala u Beogradu, evo kada će na megdan Realujoš 11 povezanih\nRHMZ upozorava na ledene dane: Danas stiže novo naoblačenje, sneg i narednih dana\nDanas će biti pretežno oblačno, ponegde sa slabim snegom i to uglavnom na jugozapadu i jugu zemlje, kao i u oblasti Homolja, dok se na jugoistoku Srbije očekuje i slaba kiša. U Vojvodini tokom jutra prestanak snega, tokom dana suvo uz postepeno… »\nNovi magazin: Danas pretežno oblačno, ponegde slab sneg ili kišaVesti online: Danas stiže novo naoblačenje, sneg i narednih danajoš 11 povezanih\nNovi Pazar: Za tri nedjelje 19 preminulih od korona virusa\nSandžak press 13.01.2021\nOd 24. decembra prošle, do 12. januara ove godine, u novopazarskoj bolnici je od posledica Covid-19 preminulo 19 pacijenata. Prema zvaničnim podacima, najviše umrlih je sa područja Novog Pazara-12, iz Raške četvoro i troje iz Tutina. Tokom tog… »\nN1 Info: U kovid objektima KC Niš 236 pacijenataJugmedia: Još jedan dan bez smrtnih ishoda u leskovačkoj kovid bolnicijoš 7 povezanih\nPitanje jedinstvenog tržišta na Zapadnom Balkanu je najvažnije pitanje za Srbiju, ocenio je predsednik Privredne komore Srbije Marko Čadež i istakao da je Srbija u prošloj godini privukla 60 odsto svih stranih direktnih investicija u regionu… »\nB92: Pomoć Hrvatima nije pitanje "nacionalnosti" već "solidarnosti"Vesti online: Za Srbiju najvažnije jedinstveno tržište Zapadnog Balkanajoš 7 povezanih\nPolitika: Trampovo novo obraćanje: Molim vas bez nasiljaRTS: Trampova pomirljiva izjava: Pomozite da se spuste tenzijejoš 8 povezanih\nPartizan ubedljiv protiv Trenta na početku Top 16 faze\nKošarkaši Partizana pobedili su večeras u Beogradu ekipu Trenta sa ubedljivih 71:43 (24:16, 11:4, 19:10, 17:13), u utakmici prvog kola Top 16 faze Evrokupa. Crno-bele su do prve pobede u Grupi F vodili Vil Mozli sa 12 i Džoš Perkins sa 11 poena, uz… »\nB92: Virtus lako protiv Cedevita Olimpije za 11-0 u EvrokupuB92: Uniks pobedom otvorio Top 16 fazujoš 8 povezanih\nB92: Izrael izvršio vazdušni napad na Siriju, najmanje 57 osoba stradaloBlic: Izraelski avioni gađali istok Sirije, poginulo 57 osobajoš 7 povezanih


Fujitsu predstavio nove sisteme za skladištenje podataka\nod Southwind taj Pon 30 Maj 2011 - 16:10\nFUJITSU JE NAJAVIO DA ĆE 1. JUNA 2011. početi sa prodajom druge generacije sistema za skladištenje podataka ETERNUS DX, koji će nositi sufiks S2.\nUpravljanje rastom kritičnih podataka za poslovanje je jedan od najvećih izazova za organizacije u digitalnoj eri. Pošto podaci postaju ključni za poslovanje, skladišna infrastruktura mora da održava korak sa takvim razvojem. Na osnovu koncepta „Flexible Data Safe“, Fujitsu ETERNUS sistemi za skladištenje su poboljšani da bi mogli da odgovore na brz i potencijalno neočekivani rast do koga će doći u potpuno digitalizovanom svetu.\nFujitsu takođe garantuje organizacijama da će njihovi skladišni sistemi odgovoriti na najviše zahteve za kontinuiranim poslovanjem i integritetom podataka, uz istovremeno eliminisanje uskih grla u radu i propusnom opsegu. Važno je i to da su ETERNUS sistemi efikasni i štedljivi, da ne zahtevaju puno prostora i jednostavni su za upravljanje, dok istovremeno pružaju fleksibilnost za budući rast kapaciteta.\nFleksibilno upravljanje podacima je srž nove generacije sistema. Objedinjeno upravljanje koje pruža novi softver ETERNUS SF, kontroliše celu ETERNUS DX porodicu sistema skladištenja, čime dodatno pojednostavljuje administriranje i povećava efikasnost rada. Fleksibilna kombinacija ili zamena modela unutar familije ovih proizvoda može se izvesti uz minimalne troškove. Energetska efikasnost smanjuje potrošnju energije i smanjuje potreban prostor. Kompatibilnost sa najnovijim standardim za virtuelizaciju omogućava laku integraciju u najnovije serverske sisteme. (I.S.)


"DIŽEMO OGRADU ŠTO PRE, TO NIJE PITANJE SRBIJE" - Magločistač\nPočetna Magločistač „DIŽEMO OGRADU ŠTO PRE, TO NIJE PITANJE SRBIJE“\n„DIŽEMO OGRADU ŠTO PRE, TO NIJE PITANJE SRBIJE“\nPostavio/la: MagločistačObjavljeno: 24 juna, 2015 Kategorija: Magločistač, SuboticaNema komentara\nŠef mađarske diplomatije Peter Sijarto rekao je da je mađarska vlada donela odluku da privremena ograda na granici sa Srbijom bude podignuta što pre.\nCilj podizanja ograde je da se zaustavi priliv ilegalnih migranata.\nSijarto je na konferenciji za novinare posle sastanka vlade rekao da ograda, kojoj se Srbija protivi, ne predstavlja bilateralno pitanje i da odnosi sa Srbijom nikad nisu bili tako dobri kao danas.\nPrema njegovim rečima, 61.000 ilegalnih migranata je ušla u Mađarsku ove godine, pri čemu su gotovo svi prešli granicu između Srbije i Mađarske.\nVećina migranata koji traže status izbeglice u Mađarskoj brzo napuštaju zemlju i odlaze dalje u zapadnu Evropu.\nSijarto je rekao da treba da bude usvojeno nekoliko izmena zakona da bi mogla da počne izgradnja ograde. Sijarto, međutim, nije rekao kada bi radovi mogli da počnu.\nMinistar je rekao i da Mađarska u potpunosti poštuje sve evropske obaveze, ali se suočava sa velikim problemima po pitanju kapaciteta zbog masivnog prliva ilegalnih migranata sa teritorije Srbije.\n„Mi radimo na tome da rešimo taj veliki problem što pre kako bismo mogli da postupamo u potpunosti u skladu sa svim evropskim aspektima u vezi sa migrantima“, rekao je Sijarto na konferenciji za novinare posle sastanka vlade.\nMinistar je rekao da je Mađarska informisana da Austrija i još deset država-članica EU nameravaju da ilegalne imigrante vrate u Mađarsku.\n„Mi se sa time ne slažemo“, rekao je Sijarto i dodao da bi oni trebalo da budu vraćeni u Grčku gde su prvo i ušli na teritoriju EU.\nMađarski premijer Viktor Orban doneo je odluku o suspenziji primene Sporazuma Dablin III koji reguliše nadležnost u vezi azilanata.\nTime zemlje EU više ne mogu da proteruju azilante u Mađarsku, iako bi mađarske vlasti bile nadležne za izbeglice, pošto su prvo kročile na tlo te zemlje ulazeći u EU.\nEvropska komisija pozvala je zvaničnu Budimpeštu da momentalno objasni zašto je suspendovala sporazum.\n„Pošto Dablinski sporazum ne predviđa mogućnost da zemlje članice koje prime azilante suspenduju njihov premeštaj, Komisija traži od Mađarske da odmah razjasni prirodu i obim tehničkog propusta, kao i mere koje će ispraviti situaciju“, rekla je portparolka EK.\nMinistar inostranih poslova Astrije Sebastijan Kurc poručio je da Austrija ne može tolerisati odluku Mađarske o obustavljanju primene sporazuma Dablin III.\nKurc je ocenio da je takva odluka neprihvatljiva, a u telefonskom razgovoru sa mađarskim kolegom Peterom Sijartom, ukazao da će ona imati „negativne posledice“.\n„To Austrija ne može tolerisati“, poručio je Kurc.\n„Želimo evropsko rešenje, ali moramo da štitimo interese Mađarske i našeg stanovništva“, rekao je portparol Orbana Zoltan Kovač bečkom dnevniku „Prese“.\n„Brod je pun“, poručio je on, dodajući da Mađarska ne može primiti daljih desetine hiljada „Dablinskih slučajeva“.\nMinistarstvo unutrašnjih poslova Mađarske je obavestilo vlasti u Beču o svojoj odluci, na šta je Ministarstvo spoljnih poslova Austrije pozvalo ambasadora Mađarske Janoša Perenjia na razgovor.\nObustava primene Dablina III usledila je iz tehničkih razloga, navele su mađarske vlasti, a Kovač je najavio da se radi o suspenziji na neodređeno vreme.\nPored Austrije, Mađarska je o svojoj najnovijoj meri obavestila Belgiju, Češku, Francusku, Finsku, Holandiju, Luksemburg, Veliku Britaniju, Norvešku, Švedsku, Slovačku i Nemačku.\nSZIJJÁRTÓ: MAGYARORSZÁG MARADÉKTALANUL BETARTJA AZ EU-S JOGSZABÁLYOKAT\nPET SUBOTIČKIH MANIFESTACIJA DOBILO EFFE OBELEŽJE


Građani smatraju da 70 odsto tih očekivanja nije ostvareno.\nBujamin Piperku iz Prištine kaže kako tokom 2007. godine institucije Kosova nisu vladale kako je trebalo i ističe kako tokom nove godine taj posao treba da rade stručni ljudi.\n„Treba da se reši problem snabdevanja strujom. To je stara boljka, ali se tim treba ozbiljnije pozabaviti, mislim da su najveći problemi u vođenju poslova oko struje. Istovremeno treba za to obezbediti stručne ljude, a ne da se desi da berberin bude krojač, a krojač berberin,“ kaže Piperku i ističe da treba obezbediti pravičnije zapošljavanje i rešavanje problema nezaposlenosti.\nIdriz Tahiri, kaže da je najveće ocekivanje za njega bila nezavisnost Kosova.\n„Ništa nije ostvareno, na prvom mestu nezavisnost, ona se nije dogodila, očekivalo se mnogo više posla, ni to nije ostvareno, dogodilo se suprotno, mnogo je više ljudi ostalo bez posla nego što je zaposleno. Očekivali smo bolje uslove za život, a to se nije ostvarilo.“\nSlično misli i Nexhat Tahiri:\n„Ono sto očekuje svaki građanin se ne ostvaruje, na primer nezavisnost Kosova se ne događa, odlaže se i proces traje li traje. Za mene je najveće očekivanje bila nezavisnost Kosova.“\nLumnie Morina kaže da su njene želje delimično ostvarene.\n„Moje su želje ostvarene delimično. Moja je želja, kao i želja svih Albanaca Kosova, bila je nezavisnost, očekujemo da će se vrlo brzo dogoditi,“ kaže Morina.\nPoboljšanje uslova života i eliminisanje negativnih pojava su bila najveća očekivanja za Sadri Mehaja:\n„Moje želje nisu ostvarene, moja najveća želja je bilo rešenje statusa, što nije ostvareno, ali i poboljšanje ekonomske situacije, naravno malo bolji uslovi i sprečavanje negativnih pojava, posebno korupcije,“ kaže Mehaj.\nShqipe Lumi, koja radi u KEK-u kaže da je najveće očekivanje bila nezavisnost Kosova.\nI Arben Arifaj, kaže kako je očekivao da će Kosovo tokom ove godine postati nezavisno:\n„Očekivao sam da će se nezavisnost dogoditi tokom ove godine, ali sve je u rukama Amerike,“ kaže Arifaj izražvajući mišljenje ogromne većine građana Kosova koji smatraju da je proces nezavisnosti Kosova gotova stvar, imajući u vidu da se SAD i najveći deo zemalja članica Evropske unije zalaže za nadgledanu nezavisnost Kosova.


Mafijaši i političari optuženi za prevare - Svet - Dnevni list Danas\nPočetna » Svet » Mafijaši i političari optuženi za prevare\nU Italiji počelo suđenje optuženima za krađu subvencija EU\nMafijaši i političari optuženi za prevare\nGotovo stotinu osumnjičenih mafijaša i njihovih saučesnika pojavilo se u utorak u italijanskom sudu, optuženi da su prevarili Evropsku uniju za više miliona evra.\n0Piše: M. K. 04. marta 2021. 18.28 Izmenjeno: 18.29\nFoto: EPA-EFE/ Igor Petux\nOčekuje se da se takozvanim maksi-suđenjem prvi put rekonstruiše integrisani sistem pomoću kojeg su, kako tvrde tužioci, kriminalne grupe i njihovi saradnici „targetirali“ subvencije za poljoprivrednike u vrednosti od 55 milijardi evra koje EU isplaćuje godišnje.\nKako tvrde zvaničnici, u tu šemu nisu uvučene samo kriminalne grupe, već i knjigovođe, političari i službenici Vlade, a, kako se navodi, pokradeno je najmanje deset miliona evra poljoprivrednih fondova EU.\nTo, takođe, odražava diverzifikaciju kriminalnih organizacija na jugu Italije, gde su grupe sa „tradicionalnih“ aktivnosti u vezi sa drogom i iznuđivanjem prešli na iskorišćavanje profitabilnijih i manje rizičnih priliva prihoda, uključujući grantove EU, čija je namena podrška poljoprivrednicima.\nSudski postupci će najverovatnije trajati najmanje godinu dana. Biće 97 optuženih, 90 advokata i do hiljadu svedoka, a očekuje se da izvestan broj svedoka prekrši omertu, odnosno kodeks ćutanja.\nKada je u utorak počelo suđenje, za prozivku optuženih je bilo potrebno više od sat vremena. Oni se terete za krivična dela koja obuhvataju prevaru, klevete, iznudu, otvaranje lažnih kompanija za sticanje nelegalnog profita, prodaju droge i krađu stoke.\nU sudnici je bio i italijanski senator Mario Đarusi, veteranski borac protiv mafije, koji je ovo suđenje nazvao „izuzetnim i simboličnim“.\nOn je rekao da javnost pomoću ovog suđenja sada može da „rekonstruiše mehanizme koje koriste mafija i administrativni zvaničnici.“\nTo predstavlja, dodao je, značajnu promenu u načinu na koji italijanski sudovi tretiraju prevaru.\nDo sada je nepravilno korišćenje subvencija EU u Italiji tretirano kao prosta prevara, krivično delo koje je uglavnom prolazilo nekažnjeno zbog sudskih postupaka koji su dugo trajali.\nMeđutim, sada kada tužioci tome pristupaju kao kriminalnoj šemi, pojedini optuženici bi mogli da dobiju i do 25 godina zatvora.\nĐaruso je rekao da je u ovom suđenju otkriven „integrisani, organizovani sistem“ prevare sa subvencijama.\nSlučaj posebno intrigira javnost s obzirom na to da se očekuje da Italija od EU dobije 209 milijardi evra u okviru fonda EU za oporavak posle pandemije.\nDok bi suđenje moglo da alarmira ljude jer će se njime otkriti koliko u Italiji ima ozbiljnih krivičnih dela u vezi sa zloupotrebom položaja i uticaja, takođe može da posluži i kao prilika da zemlja pokaže Evropskoj uniji koliko je ozbiljna u nameri da spreči kriminalne aktivnosti, ukazuje politico.eu.\nMasovno suđenje predstavlja kulminaciju četiri godine istrage, čiji su rezultati dospeli u javnost pre 13 meseci kada je oko hiljadu policajaca izvršilo pretres više desetina članova mafije.\nTada je uhapšen veći deo visoko rangiranih članova dva glavna mafijaška klana – Batanezi i Bontempo Skavi.\nMeđu uhapšenima se pominju nadimci kao što je Blondi i Vito Korleone po imenu lika koji je tumačio Marlon Brando u filmu „Kum“.\nStacionirane u planinama Nebrodi, zaštićenom području na 860 kvadratnih kilometara, mafijaške porodice „karakterišu snažne porodične veze, nasilje i brutalnost“, navodi se u nalogu za hapšenje, preneo je politico.eu.\nDva klana dele vlast u selu Tortorići, gde je odrastao proizvođač bombi koji je postavio eksploziv u čijoj je detonaciji stradao čuveni sudija i borac protiv mafije Đovani Falkone.\nPodela vlasti nije uvek tekla glatko.\nOsamdesetih i devedesetih godina prošlog veka u krvavom ratu za prevlast je ubijeno 40 ljudi.\nMeđutim, dve grupe su navodno svoje razmirice ostavile po strani zarad ostvarenja zajedničkog cilja – krađe novca Evropske unije.\nTužioci kažu da su dve grupe razrađivale šemu za identifikovanje zemljišta gde još nisu bili potraživani fondovi EU.\nZvaničnici koji rade u agencijama lokalnih vlada su pomogli da se uđe u trag tim zemljištima, pristupajući za novac bazama s podacima o zemljištu. Koordinacija sa zvaničnicima je smanjivala rizik da se dupliraju zahtevi za subvencije za svaku parcelu.\nMafijaši su potom navodno pravili lažne ugovore o najmu ili su vlasnika zemljišta prisiljavali da potpiše ugovor o najmu, prisvajajući zemljište koje nisu imali nameru da koriste u poljoprivredne svrhe.\nPojedini zahtevi za fond su se odnosili na zemljišta koja uopšte nisu bila poljoprivredna ili nisu bila u vlasništvu, ili ih nisu davali u najam podnosioci zahteva, uključujući zemljište crkve i ono na kojem je izgrađena železnička pruga, navodi se u optužnici.\nOd hapšenja članova dva klana troje optuženih su postali svedoci, saopštili su istražitelji, koji su priložili nove dokaze koji ukazuju da prevara datira još od devedesetih godina prošlog veka.\nEU, Evropska unija, Mafijaši, optuzbe, političari, prevare, SubvencijeMesina\nMerkel otvorena za izmene ugovora EU\nVučić: SAD i EU su nam potrebne\nUskoro bespovratna finansijska podrška za mala poljoprivredna gazdinstva i preduzeća u Srbiji


Dodik: BiH jedina kolonija u Evropi, postoji snažan institucionalni blok za odbranu jedinstva Srpske\nSrpski član Predsjedništva BiH Milorad Dodik izjavio je da je BiH danas jedina kolonija u Evropi, kao i da za odbranu jedinstva Republike Srpske postoji veoma snažan institucionalni blok.\n"Mi u Narodnoj skupštini imamo većinu. Naravno, imaćemo neku opoziciju. Onaj ko se svrstava na drugu stranu svrstava se na stranu kolaboracionista, što u suštini pokazuju već duže. Ako su pristali na Eskobarov zahtjev da ne bude jedinstven front onda to sve govori", rekao je Dodik za "Sputnjik".\n"U tom pogledu postoji veoma snažan institucionalni blok za odbranu jedinstva Srpske", istakao je Dodik.\n"Mi nismo afričko pleme od pre 300 godina kad su oni mogli da rade šta hoće", poručio je Dodik.\nOn je naglasio da su Srbi uvijek imali kvislinge, tako da će se ovoga puta ljudi koji na Skupštini budu protiv ovoga ili neće doći da glasaju pokazati upravo kao takvi, a biće, kaže, ono šta piše u Ustavu.\n"A naša prava kažu da u Aneksu 1 A piše da Republika Srpska ima svoju vojsku. Ono što mi radimo to je da ćemo povući svoju saglasnost o tome da se formiraju oružane snage BiH", naveo je Dodik.\nGovoreći o tome kako objašnjava to da se SAD ponašaju kao da je Sarajevo 51. američka država, Dodik je rekao da se oni odnose još gore i da je BiH danas jedina kolonija u Evropi, podsjetivši da su doskora imali visokog predstavnika, i da imaju trojicu sudija Ustavnog suda.\nDodik je, komentarišući to što Kristijan Šmit kaže da je odustao od priče o vraćanju vojske i da su ga nagovorili neki regionalni lideri, rekao da se ništa nije promijenilo od onoga što je pričano prije mjesec dana.\n"Mi smo poslali materijale u skupštinu. Niko od predlagača to nije povukao. Predloženi su određeni zaključci da se povlači saglasnost i ostavlja rok od šest mjeseci da se normativno uredi ta oblast. Od početka smo govorili da smo spremni da vojni potencijal na nivou BiH bude prepolovljen. Ako toga nema, imamo dva procesa", napomenuo je Dodik.\n"To je put kojim idemo. Oni su uporno nastojali da nas gurnu u NATO savez. Zato razumijem generalnog sekretara NATO saveza koji stalno nešto govori protiv mene. Ne mogu da vjerujem da sam ja toliko značajna faca. Ali i dalje mu poručujem da Republika Srpska neće u NATO i da je izrazila svoju volju kroz odluku Skupštine. Srpska želi da ostane neutralna, Srpska nije za NATO i nije ni za jedan drugi vojni savez", naglasio je Dodik.\n"Nećemo se vratiti. To je njima jasno. Ako je iko htio da razbije BiH, a očigledno je Incko htio, onda je u tome uspio. Kakav god bio razvoj situacije, pa i kad se vratimo Bosna neće nikad biti kao ona od prije godinu dana", istakao je Dodik i dodao da nema nikakvog razloga za strah od izbijanja nekog sukoba.\n"Aktivirali su svoju staru propagandnu strukturu da govore o strašnom Dodiku koji nema ni vojsku, ni obavještajnu službu, koji upravlja Republikom koja je u nepovoljnom okruženju, koju zapadne sile tretiraju kao nepotrebnu i u tim okolnostima se svaki dan borim gotovo iz početka. I njima je dosadilo da ima neko uporan", rekao je Dodik.\n"Zamrznuta je imovina Dodiku SAD. Milorad Dodik nema tamo imovinu. Nemam je ni u zapadnoj Evropi. Ono što imam, imam ovdje i nešto u Srbiji", kaže Dodik.\n"Neprihvatanje odgovornosti je najveći problem gradonačelnika"\nNešić o Šaroviću: Nema energije i ne može pobijediti na izborima\nNova isključenja u SDS-u?


Dodik: Očekujem nastavak dobre saradnje sa Vučićem\nBeta 23. juna 2017. 19:30\nPredsednik Republike Srpske (RS) Milorad Dodik izjavio je danas u Beogradu da u narednom periodu očekuje nastavak dobre saradnja s predsednikom Srbije Aleksandrom Vučićem.\nDodik je za Radio-televiziju Srbije na svečanom prijemu povodom preuzimanja dužnosti predsednika Srbije Aleksandra Vučića kazao da je „Srbija ključna zemlja u regionu“ i da očekuje nastavak dosadašnje dobre saradnje.\n„Očekujem da se saradnja podigne na još viši nivo. Realizovao sam mnoge projekte s predsednikom Vučićem. Želimo da podignemo tu saradnju“, rekao je Dodik.\nUpitan da prokomentariše razliku premijerske i predsedničke funkcije, jer je obavljao obe, Dodik je rekao da je u vladi bilo mnogo više „operativnog posla“, dok predsednik ima druga zaduženja – da objedini sve, da predstavlja zemlju u inostranstvu..\n„Kao predsednik RS morao sam da učinim kombinacije diplomatskih i oštih mera kako bi sprečio politike degradaciju RS. Kao predsednik morao sam to da nosim na svojim plećima“, rekao je Dodik.


Vesti, 29.09.2010, 01:39 AM\nMicrosoft je objavio hitan vanredni patch za ranjivost u ASP.Net framework manje od dve nedelje pošto su dvojica istraživača, Juliano Rizzo i Thai Duong, objavila postojanje baga 17. septembra na konferenciji posvećenoj bezbednosti koja se održala u Argentini.\nZakrpa (patch) za ASP.Net bag je za sada dostupna za download samo na stranici Microsoft's Download Center, ali kompanija planira da ga objavi i preko Windows Update i Windows Server Update u roku od nekoliko dana.\n“Za korisnike koji koriste automatsko ažuriranje, patch će se automatski primeniti kada bude objavljen na ovaj način. Kada se to bude desilo, korisnici će biti zaštićeni od poznatih napada povezanih sa Security Advisory 2416728,” rekao je Dave Forstrom, direktor Trustworthy Computing u kompaniji Micorosft.\nProblem je bio u tome što softver pruža previše podataka u porukama o grešci što omogućava napadačima brute-force napade na podatke zaštićene kriptovanjem. Metodologija koja se koristi u ASP.Net napadima je stara nekoliko godina i oslanja se na iskorišćavanje slabosti u implementaciji kriptovanja.\nProšle nedelje Microsoft je objavio uputstvo za korisnike, nudeći nekoliko rešenja koja bi trebalo da ublaže napade. Međutim, istraživači Rizzo i Duong su izjavili da ponuđeni predlozi Microsoft-a, koji se oslanjaju na promenu načina na koji web aplikacije generišu poruke o grešci, ne štite od napada, već samo od jedne varijante napada.\nOvo je drugi put za manje od dva meseca da Microsoft objavljuje vanredni patch. Prvi put se to dogodilo 2. avgusta kada je objavljen hitan patch za bag koji je korišćen u napadima malicioznim programom Stuxnet.\nS obzirom da postoji veliki rizik od ovog baga mrežni administratori IIS web sajtova bi trebalo da preuzmu patch bez odlaganja.


Misija ODIHR-a posjetila ASK\nNa sastanku izraženo obostrano zadovoljstvo dosadašnjom saradnjom, koju je direktor Agencije Sreten Radonjić ocijenio značajnom i u dijelu predloga ODIHR-a za posljednje izmjene i dopune Zakona o finansiranju političkih subjekata i izbornih kampanja i u pogledu prisustva ODIHR-a tokom izborne kampanje.\nDelegacija ODIHR-a posjetila Agenciju\nU posjeti Agenciji za sprječavanje korupcije boravili su predstavnici ODIHR-a za procjenu predizborog okruženja i pripreme za predstojeće izbore. Zamjenik šefa Odjeljenja ODIHR-a za izbore Ričard Lapin i savjetnica za izbore Tamara Otiašvili sastali su se sa direktorom Agencije Sretenom Radonjićem, pomoćnikom direktora Agencije Savom Milašinovićem, te načelnikom Odsjeka za sprovođenje mjera kontrole finansiranja političkih subjekata i izbornih kampanja Dušanom Drakićem.\nLapin je objasnio da je svrha ove misije da se ocijeni stanje uoči nastupajućih predsjedničkih izbora, na osnovu kojih će biti donešena odluka o sprovođenju neophodnih aktivnosti za posmatranje tih izbora. Predstavnike ODHIR-a zanimalo je na koji se način Agencija priprema za izbore, kao i resursi za implementaciju najnovijih izmjena u izbornom zakonodavstvu.\nDirektor Agencije Sreten Radonjić osvrnuo se na nekoliko najznačajnijih izmjena Zakona, uključujući precizno utvrđeno vrijeme početka kampanje, kao i finansijsko izvještavanje političkih subjekata, odnosno predsjedničkih kandidata tokom kampanje i na zahtjev Agencije, navodeći da očekuje da će značajno olakšati praksu Agencije u sprovođenju mjera kontrole u ovoj oblasti. Istakao je da je Agencija tehnički i administrativno u potpunosti osposobljena, i upoznao goste sa dobrom praksom u pripremi za izbore, uključujući donošenje plana kontrole i nadzora za izbornu kampanju, te formiranje radne grupe za praćenje izbora, čiji su članovi najiskusniji službenici Agencije.\nPredstavnici Agencije takođe su govorili o sadržaju privremenog izvještaja o troškovima, koje politički subjekti, odnosno predsjednički kandidati, podnose tokom kampanje, kao i obaveze medija tokom izborne kampanje. Istakanuto je i da je Agencija razvila jedinstveno softversko rješenje za bazu podataka, kojim će se unaprijediti kontrola finansiranja političkih partija i izborne kampanje.\nDirektor Radonjić je istakao da Agencija uvijek poziva sve relevantne institucije, NVO i medije da aktivno učestvuju u aktivnostima Agencije tokom izbornog procesa, i predložio da se sa ODIHR-om utvrde konkretni modaliteti izvještavanja i komunikacije u toku praćenja izbornog procesa.


Upozoravali ljude da pređu na Chrome: Bezbjednost korisnika ili strah od gubitka tržišta? - BIGportal.ba\n11 Marta, 2020 0408\nGoogle je prestao da šalje poruke upozorenja za korisnike Microsoft Edge pretraživača, koje ste mogli da vidite ukoliko bi sa Edge browser-a posetili Chrome web prodavnicu u potrazi za “aplikacijama treće strane”.\nPoruka je počela da se prikazuje nakon što je Microsoft Edge napravljen na “Chromium” platformi, a glasila je da bi korisnici trebalo da pređu na Google Chrome kako bi bili sigurniji.\nBudući da imaju isti osnovni kod, ekstenzije pravljenje za Google Chrome sada su u potpunosti kompatibilne sa najnovijom verzijom Microsoft Edge-a.\nMeđutim, Edge korisnike koji su posetili Chrome web prodavnicu radi instaliranja dočekalo je žuto upozorenjem u kome se navodi da bi trebalo da pređu na Chrome da “bezbedno koriste ekstenzije”.\nBudući da Microsoft Edge i Chrome pokreću ekstenzije na isti način, mnogi su ovo upozorenje videli kao očajnički pokušaj Google kompanije da odvrati ljude od korišćenja rivalskog Microsoft Edge pretraživača.\nMeđutim, Google tvrdi kako se ova poruka pojavljivala zbog toga što Microsoft Edge ne podržava “Google safe browsing” funkciju.\nReklo bi se ipak da je i sam Google shvatio kako sve može da izgleda nekom esa strane, pa je žuta poruka upozorenja, ipak, uklonjena u najnovijoj verziji Microsoft Edge pretraživača, piše Daily Express.\nStigao je novi Huawei P40 lite: Evo šta nam donosi


Sa današnjeg predstavljanja poklona Rusije Srbiji u niškoj kasarni "Mija Stanimirović" (Foto: official website)\nDeset oklopno-izviđačkih vozila pešadije BRDM 2, dobijenih od Ruske Federacije, prvi put je danas izloženo u niškoj kasarni "Mija Stanimirović", tokom svečanosti kojoj je prisustvovao predsednik Aleksandar Vučić, kao i novi ruski ambasador Aleksandar Bocan-Harčenko.\nPošto prošle nedelje Rumunija nije propustila transport sa ruskim naoružanjem, koji se preko Dunava kretao u Srbiju, zbog sankcija koje je EU uvela Rusiji usled situacije u Ukrajini, ostalo je pitanje kako se rusko naoružanje transportuje do Srbije.\nRumunska televizija "Digi 24" je objavila da se radi o 30 tenkova i 30 oklopnih transportera, koji su poslati u skladu sa ugovorom između Srbije i Rusije.\nVučić je istakao da je Srbija uspela da dopremi 10 oklopno-izviđačkih vozila BRDM 2 iz Rusije poštujući međunarodno pravo.\nNa pitanje kako je Srbija "razbila blokadu", pošto su Rumunija i Bugarska, "po nalogu NATO", zabranile prolaz vozilima, Vučić je rekao:\n„Kako i kuda su došla - naša je stvar“.\nVojska Srbije dobila je od Rusije 10 oklopno-izviđačkih vozila pešadije, unapređenu verziju BRDM2 MS\nPored 10 BRDM2 vozila iz Rusije, čija je proizvodnja počela 1962. godine, a obustavljena 1989. godine, koloni je pridodato i jedno staro BRDM vozilo Vojske Srbije.\nU skladu sa Vojno-tehničkim sporazumom, dogovorenim između predsednika Vučića i predsednika Rusije Vladimira Putina, u Srbiju je stiglo 10 oklopno-izviđačkih vozila BRDM 2 u ugovorenom roku i bez bilo kakvih transportnih problema.\nSrbija dobila ruske Migove, sledi remont\nPredsednik Vučić rekao je da Srbija očekuje isporuku ukupno sedam ruskih helikoptera MI35 i MI17.


Diab preti prestankom obavljanja dužnosti\nTanjug 6. marta 2021. 19:36\nBEJRUT – Prelazni premijer Libana Hasan Diab zapretio je danas da će prestati da obavlja svoje dužnosti kako bi izvršio pritisak na političare da formiraju novu vladu, upozorivši na katastrofalno stanje libanske ekonomije.\n„Ako osamljivanje pomogne u formiranju vlade, spreman sam da mu pribegnem, mada je to protivno mojim uverenjima jer narušava celu državu i šteti Libancima“, rekao je Diab u televizijskom govoru, preneo je Rojters.\nDiab je stanje libanske ekonomije pokušao da ilustruje nedavnim incidentom u supermarketu u Bejrutu, u kojem su se kupci tukli zbog mleka u prahu.\n„Da li svađa oko mleka predstavlja dovoljan podsticaj za prevazilaženje formalnosti i brušenje ivica kako bi se formirala vlada?“ upitao je Diab.\nDiabov kabinet podneo je ostavku nakon katastrofalne eksplozije u luci Bejruta 4. avgusta koja je opustošila centrani deo prestonice.\nMandatar Saad al Hariri nominovan je u oktobru, ali od tada nije formirao novi kabinet zbog političkog zastoja između njega i predsednika Mišela Auna.


Filipinski gradonačelnik ubijen na aerodromu - SandzakHaber.Net , Sandžačke Internet Novine !\nNaslovna Srbija Hronika Filipinski gradonačelnik ubijen na aerodromu\nFilipinski gradonačelnik ubijen na aerodromu\nOd HaberNews - 20. Decembra 2013. 0 60 Podeli na Fejsbuku\ntweet Ubijeni su prvi čovjek Labangana Ukol Talumpa, njegova žena, njihova beba i još jedna osoba.\nNaoružani napadači usmrtili su gradonačelnika jednog grada i ranili još tri osobe na aerodromu u glavnom gradu Filipina, Manili, dok su ostali putnici panično tražili zaklon, saopćile su vlasti.\nUkol Talumpa, gradonačelnik grada Labangan u provinciji Zamboanga del Sur, ubijen je istovremeno sa njegovom suprugom, bebom i još jednom osobom, javila je Al Jazeerina novinarka Jamela Alindogan iz Manile u petak.\nČetiri osobe su povrijeđene u incidentu, izjavio je upravnik aerodroma Jose Honrado.\nTalumpa je sa porodicom čekao prijevoz ispred aerodromskog terminala kada su mu prišli naoružani muškarci i pucali na njih iz neposredne blizine, kazao je Horado i dodao kako se „motivi napada još uvijek istražuju“.\nMeđunarodni aerodrom Ninoy Aquino dobio je ime po poznatom opozicijskom političaru Benignu Aquinu koji je ubijen na toj lokaciji 1983. godine kada se vratio iz samonametnutog egzila.\nNjegov sin, koji se također zove Benigno Aquino, je sada predsjednik Filipina.\nsanzakhaber / izvor: Al Jazeera PODELI\ntweet Prethodni tekstMajka stradale dece kod tužiocaSledeći tekstBaklava prvi turski proizvod koji je registrovan u EU HaberNews\tPOVEZANE OBJAVEVIŠE OD AUTORA


ŠOSO "Milan Petrović" - NAJLEPŠA JELKA PRIPADA NAŠOJ ŠKOLI\nPočetna Aktuelnosti NAJLEPŠA JELKA PRIPADA NAŠOJ ŠKOLI\nNAJLEPŠA JELKA PRIPADA NAŠOJ ŠKOLI\nDelta Humanitarni Fond je u saradnji sa domovima za decu bez roditeljskog staranja i školama za obrazovanje dece sa invaliditetom, 17.decembra 2010.godine ogranizovao akciju kićenja novogodišnjih jelki u hotelu Continental u Beogradu.\nU manifestaciji koja je upriličena kao deo projekta unapređenja kvaliteta �ivota osoba sa invaliditetom, učestvovalo je petnaest obrazovnih ustanova i nevladinih organizacija širom Srbije, među kojima je bila i ŠOSO “Milan Petrović”.\nNovogodišnje jelke su u svečanoj atmosferi mališani ukrašavali uz pomoć svojih vaspitača i poznatih ličnosti, a kako su obavili svoj humanitarni zadatak, ocenjivao je �iri u sastavu: Ivana Mišković Karić, Ivan Tasovac, Sergej Trifunović, Olivera Kovačević i Kiki Lesendrić.\nNašu obrazovnu ustanovu predstavljali su korisnici Dnevnog boravka, Marko Vasilić, Vasil Smiljanić i Beata Perge, koji su uz stručnu asistenciju radnih instruktora Sne�ane Josimov i Slađane Sremac, prema glasovima �irija, ukrasili najlepšu novogodišnju jelku.\nKao nagradu za prvo mesto, Delta Humanitarni Fond je našu školu nagradio sa prelepim poklonima: kompjuterom, foto-aparatom, media-plejerom, diplomom za učešće u humanitarnoj akciji i d�akom slatkiša.\nJelke okićene ukrasima koje su deca sama izradila u svojim radionicama, krasiće Continental Hotel narednih mesec dana.


Tanjug 11. juna 2021. 15:44\nKARBIS BEJ – Nemačka kancelarka Angela Merkel izjavila je danas da se nada da će lideri Grupe sedam (G7) postići „vrlo dobre rezultate“ u vezi sa vakcinama protiv korona virusa i da će pokazati svetu „da ne mislimo samo na sebe“.\n„Nadam se da ćemo postići vrlo dobre rezultate i da ćemo pokazati da ne mislimo samo na sebe, već mislimo i na one koji još uvek nemaju priliku da se vakcinišu – pre svega afričke zemlje, ali i druge“, izjavila je Merkel po dolasku na samit G7 u britansko odmaralište Karbis Bej u Kornvolu, a prenosi agencija AP.\nKancelarka očekuje da će G7 poslati snažan signal za „multilateralizam zasnovan na vrednostima“, ali je upozorila da se problemi poput klimatskih promena neće rešiti bez učešća Kine.\nNavela je i da američki predsednik DŽo Bajden „predstavlja posvećenost multilateralizmu koji nam nedostaje poslednjih godina“.\nNemacka je saopštila da planira da donira 30 miliona svojih doza vakcina do kraja godine, što je deo od 100 miliona na koliko se obavezala Evropska unija.


28/10/2020 - Dnevnik Juga\nHome / 2020 / октобар / 28\nVučić: Nema novih mera, oštro ćemo sankcionisati one koji ne poštuju propise\nSrdjan Stamenkovic 28/10/2020\tDRUŠTVO, Korona Virus, Leskovac, Niš, Vranje 0\nPredsednik Srbije Aleksandar Vučić izjavio je danas posle sastanka sa direktorima Covid bolnica da za sada neće biti novih mera, ali da će insistirati na pooštravanju kontrole primene postojećuh mera. Vučić je najavio da bi o novim merama mogao da se izjasni Krizni štab koji će zasedati do kraja nedelje. …\n„Zajedno do cilja“ – Učešće građana u raspodeli dela budžetskih sredstava\nDnevnik Juga 28/10/2020\tDRUŠTVO, Vlasotince 0\nNeformalne grupe građana sa područja vlasotinačke optine prvi put su ove godine uključene u proces donošenja odluka o trošenju dela budžetskih sredstava prikupljenih od poreza na imovinu. U okviru projekta „Zajedno do cilja“, šest takvih grupa danas je potpisalo ugovore o realizaciji manje zahtevnih, ali za lokalnu zajednicu važnih projekata …\nPolovina novoobolelih u Beogradu, sve veći broj zaraženih i u drugim gradovima (PODACI)\nNajviše problema sa širenjem Korona virusa trenutno ima u Beogradu gde je prema rečima epidemiologa dr Predraga Kona broj zaraženih počeo eksponencijalno da raste. Virus je počeo da se širi i u drugim gradovima, posebno u Novom Sadu ali i Šumadiji. Najviše novih slučajeva Korona virusa u prethodna 24 časa …\nSutra (29. oktobra) bez struje dve ulice u Leskovcu\nSaopstenje 28/10/2020\tDRUŠTVO, Leskovac 0\nED Leskovac obaveštava svoje korisnike da će u četvrtak bez struje biti dve ulice u Leskovcu. „Obaveštavaju se korisnici distributivnog sistema da neće biti električne energije u četvrtak, 29.10.2020. godine u dve ulice u gradi i to: u vremenu od 8.00 h pa do završetka radova, a najkasnije do 13.00 …\nDnevnik Juga 28/10/2020\tDRUŠTVO, EKONOMIJA, Leskovac 0\nNa sastanku Odbora za energetsku efikasnost koji je održan u kabinetu gradonačelnika Leskovca Gorana Cvetanovića, danas je usvojen Energetski bilans grada za 2019. godinu, kao i nacrt Programa energetske efikasnosti grada Leskovca za period 2020. – 2022. godine. Ovo je prvi put da se radi Program energetske efikasnosti Grada za …\nNEGATIVNI REKORD: U Srbiji preminulo 5 pacijenata, zaraženo još 1.328 ljudi\nNovi rekord u broju obolelih u jednom danu oboren je danas u Srbiji. U poslednja 24 časa potvrđeno 1.328 novih slučajeva Korona virusa, od testiranih 9.690 osoba. Preminulo je još 5 osoba, pa je ukupan broj žrtava Korona virusa povećan na 803. Na respiratorima je 39 pacijenata, a još 210 …\nRaspisan konkurs za dodelu stana na korišćenje za izbegla i interno raseljena lica\nIna Dendić 28/10/2020\tDRUŠTVO, Leskovac 0\nKomisija za izbor korisnika za rešavanje stambenih potreba izbeglica/interno raseljenih lica raspisla je konkurs za dodelu na korišćenje stambenih jedinica namenjenih za socijalno stanovanje u zaštićenim uslovima na teritoriji Grada Leskovca. Stambena jedinica u objektu kojim upravlja Centar za socijalni rad daje se na korišćenje, bez mogućnosti kupovine, u cilju …\nOpštini Lebane 800.000 dinara za vodovod i kanalizacionu mrežu u romskom naselju\nDnevnik Juga 28/10/2020\tDRUŠTVO, Lebane 0\nStalna konferencija gradova i opština (SKGO), odobrila je opštini Lebane 800.000 dinara za izradu projekta za izvođenje, za vodovod i kanalizaciju u romskom naselju u ulici Nikole Tesle. U okviru ovog projekta koji se finansira sredstvima EU, predviđeno je i da u periodu od novembra ove, do maja naredne godine …\nNajveće priznanje iz Makedonije za Leskovačku školu stripa\nDnevnik Juga 28/10/2020\tDRUŠTVO, KULTURA, Leskovac 0\nŠkola stripa „Nikola Mitrović Kokan“ osvojila je najveću nagradu za strip u Severnoj Makedoniji „Zlaten strip“ na 18. Međunarodnom salonu stripa u Velesu koji je zbog pandemijskih uslova održan prošlog vikenda u virtuelnom obliku. Nagrada je osvojena od strane predavača u Leskovačkoj školi stripa, Marka Stojanovića, a Škola stripa je sem ove …\nI naredne godine Leskovac učestvuje na takmičenju Srbija u ritmu Evrope\nU Leskovcu je danas boravila ekipa projekta „Srbija u ritmu Evrope“. Povod za današnju posetu je ponovno učešće mladih Leskovčana na istoimenom takmičenju. Predstavnike organizacije „Ritam Evrope“ ugostila je zamenica gradonačelnika dr Ana Janković Stojanović. Ovom prilikom doneta je odluka da deca iz Leskovca po treći put učestvuju na takmičenju …


Novi detalji akcije "Golub": Uhapšeni osumnjičeni za šverc narkotika, zaplijenjeno 5 kg droge - FILTER\nNovi detalji akcije “Golub”: Uhapšeni osumnjičeni za šverc narkotika, zaplijenjeno 5 kg droge\nOsobe obuhvaćene policijskom akcijom “Golub” osumnjičene su da su organizovano švercovale veće količine skanka, marihuane i kokaina iz Crne Gore u BiH, radi daljeg krijumčarenja u zemlje Evropske unije, saopštilo je Tužilaštvo BiH.\nPrema nezvaničnim informacijama do sada su uhapšeni Žarko Joknić, Blaženko Rašević, Vlatko Blažević i Srećko Mandić i zaplijenjeno je oko pet kilograma droge, ali nije isključeno da će biti i više hapšenja.\n„Glas Srpske“ saznaje da su akcijom obuhvaćeni i Danilo Đurović, Dragan Gajić, Adnan Pirić i Marija Gajić.\nPortparol Tužilaštva BiH Boris Grubešić potvrdio je da su četiri osobe za sada osumnjičene i da je zaplijenjena određena količina narkotika.\n– Koliko je zaplijenjeno droge i ko će biti uhapšen odlučiće postupajući tužilac. Akcija još traje pa ne možemo da otkrivamo detalje – rekao je Grubešić.\nVećina obuhvaćenih ovom akcijom poznata je od ranije po krivičnim djelima.\nOsumnjičeni Blažević je uhapšen prošle godine u akciji „Vagon“ kada je u kombiju kojim je upravljao policija pronašla 12 kilograma marihuane.\nSrećko Mandić je jedan od optuženih u predmetu „Volan“, koji se odnosi na krađe automobila.\nAkciju od jutros sprovode pripadnici Ministarstva unutrašnjih poslova (MUP) Republike Srpske i Srednjobosanskog kantona.\n– Akcijom su obuhvaćene četiri osumnjičene osobe. Aktivnosti se sprovode na području Pala, Foče i Travnika, a odnose se na otkrivanje i procesuiranje lica osumnjičenih za organizovani kriminal povezan sa krijumčarenjem većih količina opojnih droga marihuana-“skank” i kokain. Narkotici su su krijumčareni sa područja Crne Gore u BiH, radi daljeg krijumčarenja prema ilegalnom narko-tržištu u zemljama Evropske unije-naodi se u saopštenju Tužilaštva BiH.\nIstiče se da je tužilac iz Posebnog odjela za organizovani kriminal, privredni kriminal i korupciju, na terenu, gdje kordiniše rad policijskih službenika.\n– Nakon što se okončaju pretresi i istražne aktivnosti, postupajući tužilac odlučiće o daljim aktivnostima u predmetu-rekli su u Tužilaštvu BiH.\nKako je saopšteno iz MUP-a Republike Srpske u toku su pretresi na više lokacija na području Pala, Foče i Travnika.\n– Osumnjičenima se stavlja na teret da su u periodu od 2019. godine pa do danas izvršili krivično djelo organizovani kriminalitet u vezi sa krivičnim djelom neovlašteni promet opojnim drogama i krivičnim djelom neovlašteni promet oružjem i vojnom opremom te proizvodima dvojne upotrebe – saopšteno je iz MUP-a Srpske.\nNavodi se da akciju “Golub” sprovode policijski službenici Uprave za organizovani i teški kriminalitet Ministarstva unutrašnjih poslova Republike Srpske pod nadzorom Tužilaštva BiH, a po naredbama Suda BiH.\n– Aktivnosti se realizuju u saradnji sa policijskim upravama Foča i Istočno Sarajevo, kao i sa MUP-om Srednjobosanskog kantona- navodi se u saopštenju.\nTags: akcija "Golub" policija hapšenja\nPrethodna Oduzeta bespravno posječena stabla, zatvoreno postrojenje za primarnu preradu drvnih sortimenata\nSledeća Zelenović sada recituje na “nebeskim pozornicama”


Ponose se projektom "Naši smo": PerSu marketi na Sajmu privrede ZrBizNet · gradski.online\nPonose se projektom “Naši smo”: PerSu marketi na Sajmu privrede ZrBizNet\nKompanija PerSu i ove godine podržala je Međunarodni privredni sajam ZrBizNet, koji je po treći put organizovan u Zrenjaninu, od 19. do 21. septembra. Kao generalni pokrovitelji, PerSu marketi predstavili su javnosti rezultate projekta pod nazivom “Naši smo”, koji je uspešno pokrenut na prošlogodišnjem sajmu.\nCilj projekta je razvoj i osnaživanje lokalne privrede, na taj način što pruža priliku malim i srednjim preduzećima da svoje proizvode plasiraju u preko 145 PerSu marketa širom Vojvodine. Na ovaj način pomaže se i pokreće razvoj lokalnih sredina, poboljšava kvalitet života u svakom mestu, kroz dostupnost zdravih, domaćih, lokalnih proizvoda, iza kojih stoje jedinstveno poreklo, tradicija, kvalitet i receptura:\n– Želimo da našim potrošačima, učinimo ovakve proizvode dostupnim, a proizvođačima, odnosno našim budućim partnerima olakšamo plasman i uslove poslovanja, poručuju iz PerSu marketa. Kroz ovaj projekat, tokom prethodne godine ostvarena je saradnja sa deset lokalnih proizvođača, dok je tokom ove godine ostvarena sa novih devet, a trenutno su u toku pregovori sa četiri proizvođača, mahom prehrambenih proizvoda.\nSajam ZrBizNet je od izuzetne važnosti za zajednicu, jer kao sve masovnija manifestacija omogućava direktan poslovni kontakt mnogim privrednicima, kako malim preduzećima, tako i srednjim i velikim, da se međusobno povežu, da unaprede svoje poslovanje novim znanjem i iskustvom i time doprinesu sveukupnom razvoju zajednice.\nU skladu sa ovogodišnjom temom sajma, a to je Digitalna transformacija, PerSu marketi pozvali su sve proizvođače, kao i dobavljače usluga, da posete online platformu www.nasenamavredno.rs i na taj način, jednostavno i brzo se potencijalno uključe u projekat “Naši smo”.\nPrethodnoIgor Jurić za GRADSKI: Nemamo pravo da ćutimo, naročito kad su žrtve deca i mladi\nSledećeNjihove gomboce su jedinstvene: Članice “Jedinstva” pobednice najslađeg festivala


Dodik: Srbija najznačajniji faktor mira u regionu (foto, video) - 10.09.2016, Sputnik Srbija\nU beogradskom Sava centru večeras je održana svečanost „Dani Srpske u Srbiji“, na kojoj je predsednik Srpske Milorad Dodik poručio da je Srbija, po prirodi... 10.09.2016, Sputnik Srbija\nvesti, svet, republika srpska (rs), milorad dodik, dani republike srpske u srbiji, region\n22:49 10.09.2016 (Osveženo: 03:38 26.08.2021)\n© Tanjug / Milutin MarkovićDani Republike Srpske u Srbiji - svečano otvaranje\nU beogradskom Sava centru večeras je održana svečanost „Dani Srpske u Srbiji“, na kojoj je predsednik Srpske Milorad Dodik poručio da je Srbija, po prirodi stvari, najznačajniji faktor mira i stabilnosti u regionu.\nSvečanosti su prisustvovali i premijerka Srpske Željka Cvijanović, patrijarh srpski Irinej i pojedini srpski zvaničnici.\nObraćajući se posetiocima svečanosti, Dodik je istakao da RS vidi Srbiju kao svoju maticu i da ima poseban emotivni značaj prema njoj.\n„Mi volimo Srbiju i želimo joj da ide putem napretka. Srbija jeste po prirodi stvari najznačajniji faktor mira i stabilnosti u regionu“, rekao je Dodik ističući da su sadašnji odnosi sa rukovodstvom Srbije najbolji do sada, puni dijaloga i razumevanja, čak i kada se stvari ne gledaju na isti način.\n© Tanjug / Milutin MarkovićMilorad Dodik na otvaranju "Dana Republike Srpske u Srbiji"\nMilorad Dodik na otvaranju "Dana Republike Srpske u Srbiji"\nGovoreći o teškim okolnostima nastanka RS, Dodik se zahvalio svim političarima tog vremena predvođenim Radovanom Karadžićem i vojnim starešinama predvođenim Ratkom Mladićem, koji su doprineli njenom stvaranju i odbrani srpskog naroda 1992. godine.\n„Mi verujemo da ko god je učinio zločine treba da odgovara“, rekao je Dodik napominjući da pravda još nije dostignuta kada su u pitanju srpske žrtve koje još čekaju pravdu.\nIstičući da RS brani Dejtonski sporazum, koji je napisan, a ne onaj koji se tumači, premijer RS je rekao da se primena Dejtonskog sporazuma napada sa očiglednom namerom da se već iduće godine opet napravi farsa pred Ustavnim sudom BiH, kojim bi se ukinuo naziv RS.\n9 Septembar 2016, 16:27\n„Tada bi RS izgubila smisao, a mi bi tamo počeli da se delimo oko toga šta treba da uradimo. Obesmišljavanje dana Republike i njenog naziva sigurno je udarac na same temelje naše slobode i u tom pogledu treba razumeti našu borbu“, rekao je Dodik i pozvao sve građane da izađu na referendum 25. septembra.\nPrema njegovim rečima, referendum nije secesija, već želja da se pokaže namera da se želi slaviti 9. januar.\nObraćajući se posetiocima, patrijarh je najpre preneo pozdrave i blagoslov vaseljenskog patrijarha Vartolomeja sa kojim je danas bio u Jasenovcu na obeležavanju.\nOsvrćući se na predstojeći referendum, patrijarh je podržao zalaganje RS da 9. januar proglasi za svoj dan, napominjući da „ona i njen narod znaju šta je za njih najbolje“.\nDodik: Narod je najjača priča\n5 Septembar 2016, 09:55\nPatrijarh je poručio da narodi iz RS i Srbije nisu samo prijatelji, već, kako je rekao, jedan narod i da treba da imaju bratski odnos.\nSvečanosti su prisustvovali i ambasador Kine, ministar u vladi Srbije Aleksandar Vulin.\nManifestacija „Dani Srpske u Srbiji“, koja se održava četvrtu godinu zaredom, trajaće do 16. septembra.\nTokom cele naredne sedmice planirano je turističko predstavljanje RS, kao filmska i kulturna dešavanja u Beogradu, Novom Sadu, Nišu, Kragujevcu, Subotici, Pančevu, Zrenjaninu i drugim gradovima Srbije.\nVideo-snimke sa događaja možete pogledati na našoj stranici na Fejsbuku.


Većina država EU ima svoju informativnu agenciju, ali šta će nam Tanjug, kada je Srbija medijska kolonija | WebTribune\nČUDNA SUDBINA TEOFILA IZ CARIGRADA: Prolazio je pored crkve, setio se očevih reči I DESILO SE OVO …\nBOLESNA LOGIKA: “Španija da prizna Kosovo ako želi da sačuva Kataloniju”\nHome U FOKUSU Većina država EU ima svoju informativnu agenciju, ali šta će nam Tanjug, kada je Srbija medijska kolonija\nVećina država EU ima svoju informativnu agenciju, ali šta će nam Tanjug, kada je Srbija medijska kolonija\nPosted date: новембар 14, 2016 In: U FOKUSU\nMinistar kulture i informisanja Srbije Vladan Vukosavljević izjavio je danas na sednici skupštinskog Odbora za kulturu i informisanje da je, prema zakonskoj proceduri, novinska agencija Tanjug u procesu likvidacije koji će biti završen kada izmiri sva dugovanja prema trećim licima.\nVukosavljević je rekao da ne može da odgovori na pitanje kakva je budućnost Tanjuga i da li je Srbiji u interesu da ima novinsku agenciju u svom vlasništvu, ali se nada da će u narednih mesec dana od danas imati taj odgovor.\nOn je poručio da država iz budžeta ne finansira Tanjug ni za plate zaposlenih, niti za druge rashode, ali je nesumnjivo da je situacija delikatna zbog uloge i značaja Tanjuga i načina kako je rešavano to pitanje, što je dovelo do neodređenosti.\nVećina država EU ima svoju informativnu agenciju\nVukosavljević je rekao da su održani brojni sastanci sa predstavnicima diplomatskog kora i međunarodnih organizacija koje je zanimala sudbina Tanjuga i preneo da su predstavnici Ministarstva zamolili za pomoć u oceni prakse koja postoji u zemljama EU i drugim državama o vlasništvu države u novinskim agencijama.\nPrema njegovim rečima, većina država EU ima svoju informativnu agenciju u kojima je država vlasnik u pretežnoj meri.\n“To da Srbija može da ne bude vlasnik bilo čega jeste u skladu sa EU, kao i to da Srbija može da ima novinsku agenciju u kojoj je vlasnik 51 odsto”, ocenio je Vukosavljević.\nOstaje da zajednički, kao Ministarstvo i drugi učesnici u ovim okolnostima, donesemo odluku o tome da li je Srbiji u interesu da ima u vlasništvu novinsku agenciju. Ja u ovom trenutku odgovor ne mogu da dam, možda za mesec dana od danas, rekao je Vukosavljević.\nSnežana Pečenčić iz Ministarstva kulture i informisanja je na sednici Odbora navela da je pozicija Tanjuga drugačija od ostalih medija koji su privatizovani, jer se radi o javnom preduzeću.\nOdluka Vlade Srbije koja je doneta o prestanku rada Tanjuga, rekla je Pečenčić, navodi da će ta agencija prestati da radi kada se ispune obaveze date tom odlukom, odnosno kada se ispune obaveze prema zaposlenima i trećim licima.\n“Zato Tanjug, kao javno preduzeće, još nije izbrisano iz registra o medijima”, objasnila je Pečenčić i najavila da će, po okončanju tih poslova, direktor izvršiti brisanje iz Registra.\nPitanje Tanjuga će biti u Medijskoj strategiji\nOdgovarajući na pitanje članice Odbora iz Demokratske stranke Vesne Marjanović o tome da Tanjug, po zakonu, ne bi trebalo da postoji, Vukosavljević je najavio da će Tanjug biti i pitanje Medijske strategije na čijoj izradi je započet rad.\n“Mi upravo ovih dana odlučujemo da li je Srbiji potrebno da ima pretežno vlasništvo u novinskoj agenciji i brzo ćemo znati taj stav, mada se neke konture mogu naslutiti, ali ne bih o tome u javnosti”, rekao je on.\nVukosavljević je najavio javne rasprave o izradi Medijske strategije.\nOn je, govoreći o imenovanju državnog sekretara Ministarstva zaduženog za medije, rekao da ne želi da se brza sa tom odlukom, jer želi da se detaljnije i preciznije posveti tom pitanju.\n“Nadam se uskoro biti imenovan državni sekretar za informisanje, intenzivno se radi na tome, ministarstvo ne može da funkcioniše bez državnog sekretara”, rekao je Vukosavljević.\nKremenjak: Srpski propisi kažu da država ne može da bude vlasnik novinske agencije\nSrpski propisi, konkretno Zakon o javnom informisanju i medijima, kažu da država ne može da bude vlasnik novinske agencije, čak ni posredno, preko nekakve državne ustanove, preduzeća ili drugog pravnog lica koje je u celini ili delu u državnoj svojini, odnosno koje se u celini ili delom finansira iz javnih prihoda, izjavio je danas Beti advokat Slobodan Kremenjak komentarišući stav ministra kulture Vladana Vukosavljevića da evropski propisi ne zabranjuju da država bude vlasnik novinske agencije.\n“Ne znam na koje evropske propise gospodin ministar misli, niti na koji način bi ti propisi bili i relevantni i merodavni za srpsku praksu. Ono što Vladu Republike Srbije obavezuje, pa samim tim i ministra Vukosavljevića, jesu pre svega srpski propisi”, dodao je Kremanjak.\n“Srbija je svoju procenu o tome da li je u njenom interesu da ima novinsku agenciju donela još pre pet ili šest godina, Medijskom strategijom, kada se opredelila da će se, umesto što bi bila vlasnik medija, baviti stvaranjem pogodnog ambijenta za nezavisan, autonoman, profesionalan i održiv rad svih medija, bez obzira na njihovo vlasništvo”, rekao je Kremenjak.\nOvakva procena, kako je naveo, “potvrđena je i Zakonom o javnom informisanju i medijima iz 2014. godine i Odlukom o pravnim posledicama prestanka Javnog preduzeća Novinska agencija Tanjug, iz 2015. godine”.\n“Ona je, dakle, konstanta srpske politike koja je preživela sve promene vlasti kojima smo u tom periodu bili svedoci”, rekao je Kremenjak.\nOn smatra da ministar duguje odgovor “šta je njegovo ministarstvo, u periodu od kada je postao ministar, uradilo na stvaranju ambijenta za nezavisan, autonoman, profesionalan i održiv rad svih medija, bez obzira na njihovo vlasništvo, koji ambijent se Srbija obavezala da će stvoriti”danas .\n“Paušalne ocene u izveštaju EK o slobodi izražavanja”\nMinistar kulture i informisanja Vladan Vukosavljević ocenio je danas kao paušalne i neprecizne ocene o slobodi izražavanja u izveštaju Evropske komisije o napretku Srbije.\nNa sednici skupštinskog Odbora za kulturu i informisanje, Vukosavljević je rekao da ne vidi nikakvu prepreku u slobodi izražavnja ili dodatne otežavajuće okolnosti u toj oblasti u Srbiji u odnosu na prethodni izveštaj EK.\n“Mislim da je reč o nepreciznim ocenama koje nisu potkrpeljene dokazima”, rekao je ministra odgovarajući na pitanje poslanice Dosta je bilo Ane Stevanović o kritičkim ocenama o slobodi izražavanja iznetim u godišnjem izveštaju EK o napretku Srbije.\n“Bilo bi dobro za sve nas da ovakvi izveštaji sadrže konkretnije podatke. Ne bih mogao da prihvatim ovu ocenu jer ne stoji”, rekao je ministar kulture na pitanje o oceni slobode izražavanja u Srbiji u izvestaju EK.\nMinistar je najavio završetak rada na novoj medijskoj stratetiji i strategiji kultrune politike do kraja godine, najavljući i javne rasprave o tim dokumentina, kao i nove zakone o pozorištu i o kinematografiji.\nKako je naveo, vrlo brzo će biti izabran državni sekretar za informisanje i pomoćnik ministra.\nVukosavljević kaže da se izboru državnog sekretara prisutupilo oprezno i da je rešenje na domak ruke.\nOdgovrajući na pitanje da li će se menjati Zakon o kulturi, ministar kaže da će taj zakon biti predmet analize i eventualnih promena tek po donošenju stgrategije kulturne politike.\nPovodom “v.d. stanja” u ustanovama kulture, ministar je rekao da će do kraja novembra biti raspisani konkursi u svim ustanovama kulture gde su “v.d. stanja”, te da će jedini izuzetka biti Muzej savremene umetnosti zbog rekostrukcije tog objekta.\nNavodeći da je već objavljen konkurs za izbor direktora Beogradske filharmonije, Vukosavljević je rekao da je zauzet odlučan stav da v.d. stanja više biti neće, te da su upravnim odborima ustanova kulture gde su v.d. stanja data obavezujuća uputstva da u najkraćem roku raspišu konkurs za direktore.\nDodao je da taj posao mora da se uradi bez odlaganja, te da su predivjene i jasne posledice po upravne odbore ako ne postupe po tom uputstvu.\nMinistar kaže i da se rekostrukcija Narodnog muzeja i Muzeja savremene umetnosti odvija po planu i bez većih problema, te da o radovima svake nedelje dobija izveštaj.\nKLINTONOVOJ PRETI SUĐENJE: Đulijani kaže da nije isključeno da je krivično gone\nDANAS SU SVETI VRAČI: Ako izgovorite ove reči, rešićete se svakog psihičkog i fizičkog bola\nNaučno dokazano: Ovih 11 sujeverja su zapravo tačna\nKLJUČNI CILJEVI PRVOG SVETSKOG RATA: Da su Nemci pobedili ovo bi se desilo JEZIV PLAN ZA EVROPU I SRBIJU\nKanada: Setio se ko je posle 30 godina\nPODELA PLENA I PRE IZBORA: Ružić ministar ekonomije\nNeočekivano pomirenje Rusije i Turske, šta je iza?\nUZNEMIRUJUĆA STUDIJA: Evo koliko jaja smemo da pojedemo nedeljno\nKO IM JE DAO SIGNAL: Priština ruši “Briselski sporazum” i ukida “Zajednicu srpskih opština”


Objavljeno: 24.04.2013, 10:57:48 , 10:59:32\nPPT "Servoupravljači" proširuju proizvodne kapacitete\nU jednoj od fabrika iz sistema Prve petoletke u Trsteniku - PPT "Servoupravljači" uskoro će biti puštene u rad četiri nove mašine, koje su kupljene iz redovnih subvencija države, saopšteno je iz tog preduzeća.\nTRSTENIK - U jednoj od fabrika iz sistema Prve petoletke u Trsteniku - PPT "Servoupravljači" uskoro će biti puštene u rad četiri nove mašine, koje su kupljene iz redovnih subvencija države, saopšteno je iz tog preduzeća.\nMašine će, kako se navodi, biti upotrebljene u proizvodnji razvodnih klipova, razvodnih čaura i servostata, čime će se otkloniti "usko grlo" u uslovima povećane proizvodnje i omogućiti da se poveća produktivnost, uz istovremeno rasterećenje sadašnjeg mašinskog pogona i zaposlenih radnika.\n"Radi se o mašinama sa CNC savremenom upravljačkom jedinicom, koje će pomoći da Servoupravljači ostvare planiranu proizvodnju, realizuju ugovorene poslove i izvoz", rekao je direktor pripreme i proizvodnje u PPT "Servoupravljači" Dragan Babić.\nKako bi se odgovorilo zahtevima tržišta, plan je da nove mašine, smatraju u toj fabrici, budu puštene u proizvodnju u naredne dve nedelje.\n"Potrebno je da ostvarimo što bolju proizvodnju kako bismo ispoštovali rokove i dogovore prema dobavljačima, ali i obaveze koje imamo prema radnicima i državi", kazao je predsednik Skupštine fabrike Zoran Rašković.\nOn je dodao da su ove mašine neophodne zbog povećanja proizvodnje i izrazio očekivanje da će se u narednom periodu nabaviti nove mašine za potrebe brušenja.\nTagovi: Trstenik, PPT "Servoupravljači"


pink.rs | Gak: Imaćemo vise od 80.000 dece u vrtićima\nKonkurs za mesta u državnim vrtićima u Beogradu počeće 8. aprila, a gradski sekretar za obrazovanje i dečju zaštitu Slavko Gak apelovao je na roditelje da iskoriste mogućnost elektronskog podnošenja zahteva.\nGak je rekao da u novi konkurs Grad ulazi sa oko 8.000 slobodnih mesta, ali da treba računati i na jos oko 3.000 novih mesta koja će se u državnim vrtićima otvoriti do kraja godine.\nNaveo je da je direktore predškolskih ustanova u Beogradu na današnjem sastanku pozvao da obezbede maksimalnu transparentnost procesa i pruže sve neophodne informacije roditeljima.\nGrad Beograd ce u septembru, prvi put otkad postoji predškolsko obrazovanje dece postati grad bez liste čekanja u prioritetu, rekao je Gak.\n- Imaćemo više od 80.000 dece u vrtićima, dok je pre samo nekoliko godina, 2012. godine bilo upisano oko 46.000 dece što je obuhvat predškolskim obrazovanjem od tek 43 odsto - kaže Gak, a prenosi u saopštenju Beoinfo.\nObjasnio je da će Direkcija za gradsko građevinsko zemljište pokrenuti proceduru za izgradnju 12 montažnih vrtića i da će biti otvoren vrtić u Boljevcima, zatim da će se adaptacijom na Vračaru stvoriti dodatna mesta i na ovoj opštini, kao i u Sopotu.\n- Sa planovima i nastavkom saradnje sa privatnim vrtićima moći ćemo da svu decu upišemo u vrtiće - istakao je Gak.\nKako je rekao, ova radna godina biće završena sa listom čekanja od oko 2.700 dece i ona će se dalje smanjivati.\nNaglasio je da je nakon što je Vlada Srbije odobrila dodatna sredstva za subvencionisanje boravka dece i u privatnim vrtićima u kojima Grad u ovom trenutku sufinansira boravak oko 17.000 dece, izdato dodatno još oko 1.400 odbijenica sa kojima se refundacija može ostvariti.\nOn je objasnio i da su roditelji koji su ovo pravo već ostvarili trajni vlasnici odbijenice, odnosno da se sa novom radnom godinom u septembru njihova rešenja o refundaciji automatski obnavaljaju i za narednu godinu.


Srbi među najvećim korisnicima aplikacije Anom, koju je FBI podmetnuo kriminalcima - BIGportal.ba\nGlobalna operacija bazirana na enkriptovanoj aplikacijii za komunikaciju koju je razvio i “podmetnuo” kriminalcima američki Federalni istražni biro, dovela je do policijskih hašenja stotina kriminalaca širom sveta, među kojima je bilo i srpskih državljana.\nViše od 800 osumnjičenih kriminalaca uhapšeno je širom sveta nakon što su na prevaru primorani pomoću šifrovane aplikacije za razmenu poruka koju vodi FBI, kažu zvaničnici.\nU operaciji, koju su zajednički osmislili Australija i FBI, uređaji sa aplikacijom ANOM koji su se tajno distribuirali među kriminalcima, omogućili su policiji da nadgleda njihove razgovore o švercu droge, pranju novca i čak dogovorima oko ubistava. To je uključivalo osam tona kokaina, 250 pištolja i više od 48 miliona dolara u različitim svetskim valutama i kripto valutama. Australijski premijer Skot Morison rekao je da je operacija “zadala težak udarac protiv organizovanog kriminala” širom sveta.\nPolicijska agencija Evropske unije Europol opisala je operaciju Trojanski štit / Greenlight kao “najveću ikad operaciju sprovođenja zakona protiv šifrovane komunikacije”.\nIdeja za operaciju došla je nakon što su agencije za sprovođenje zakona uklonile dve druge šifrovane platforme, ostavljajući kriminalne bande na tržištu za nove bezbedne telefone.\nUređaje su u početku koristili moćniji kriminalci, dajući drugim kriminalcima samopouzdanje da koriste platformu. To je omogućilo agencijama da godinama prate sve šta rade i rade na širenju mreže korisnika, uprkos bezbednosnim funkcijama poput brisanja svih poruka. Prema podacima, radi se o preko 12.000 uređaja u preko 100 zemalja sveta.\nOperacija “Trojanski štit” sastojala se od policijskih akcija u 16 zemalja. U okviru globalne operacije u kojoj je uhapšeno 300 kriminalnih bandi, najveći deo njih je bio iz Nemačke, Holandije, Španije i Australije, ali i Srbije, gde je uhapšeno šestoro ljudi.


Politika: Zaštitnik građana pisao Euleksu, zabrinut zbog Ivanovićevog štrajka glađu - BalkaniYUm.TV '); } //]]>\nZaštitnik građana pisao Euleksu, zabrinut zbog Ivanovićevog štrajka glađu\nZaštitnik građana Saša Janković u pismu šefu misije Euleksa Gabrielu Meučiju izrazio je zabrinutost zbog produženja pritvora lideru Građanske inicijative SDP Oliveru Ivanoviću, koji je zbog toga stupio u štrajk glađu.\n"Razumeo sam da je odlukom sudija Euleksa, pritvor produžen do 6. oktobra 2015. godine, što će od 2014, kada je Ivanović uhapšen, trajati 22 meseca", navodi se u Jankovićevom pismu.\nOmbudsman očekuje da će se u interesu pravde, kao i u interesu autoriteta međunarodnih organizacija, njihovih pravosudnih institucija i poverenja građana u njihov rad, a pre svega u cilju poštovanja prava samog Ivanovića kao građanina, za ovu zabrinjavajuću situaciju naći odgovarajuće rešenje.\nZaštitnik građana, koji je Ustavom i zakonima ovlašćen da se posebno bavi pravima lica lišenih slobode, više puta je u godišnjim izveštajima ukazivao da i organi Republike Srbije meru pritvora često olako izriču i da pritvor traje neosnovano dugo.\n"Okolnosti koje prate izvršenje mere pritvora, povrede pretpostavke nevinosti pritvorenika, kao i uslovi izvršenja te mere, u velikom broju slučajeva predstavljaju svojevrsnu kaznu pre osude", navodio je Janković u godišnjim izveštajima o radu institucija Republike Srbije.\nZaštitnik građana, međutim, nije ovlašćen da sprovodi postupke kontrole rada sudova i utvrđuje nezakonitosti i nepravilnosti u konkretnim slučajevima, navedeno je u saopštenju.


SEEbiz.eu / RS / Prodato zemljište u Bloku 63: Za 32 ara u Novom Beogradu 327,7 miliona dinara\nDatum objave: 13.04.2018. - 11:23:00\nBEOGRAD - Zemljište u Novom Beogradu, površine 3.118 kvadratnih metara, prodato je za gotovo 328 miliona dinara na licitaciji u Direkciji za građevinsko zemljište i izgradnju Beograda, prenosi Beoinfo.\nGradski menadžer Beograda Goran Vesić kaže da je za zemljište na uglu Vojvođanske i Gandijeve ulice, prispela jedna prijava preduzeća iz Novog Sada, koje će izlicitirani iznos uplatiti u budžet Grada Beograda.\n- Na zemljištu se mogu graditi objekti komercijalne namene sa stanovanjem, kao i višespratna kolektivna garaža. Orijentaciona bruto-površina moguće izgradnje na lokaciji je oko 16.000 kvadratnih metara, sa objektima od osam spratova - saopštila je Gradska uprava.\nPočetna cena građevinskog zemljišta utvrđena je na osnovu procene tržišne vrednosti, koja je iznosila 105.104 dinara po kvadratnom metru, tako da je plac prodat po početnom iznosu od 327.716.891,12 dinara. Uz to, kupac mora da plati i doprinos za uređivanje građevinskog zemljišta.\nOn je podsetio da je direkcija ove godine prodala gradsko građevinsko zemljište za 580 miliona dinara.\nDirekcija je tokom 2018. utvrdila 435 obračuna doprinosa za uređivanje građevinskog zemljišta za izgradnju objekata neto-površine 450 hiljada kvadratnih metara, te su investitori Grada platili više od milijardu dinara.\nKako se navodi u saopštenju, po ranije zaključenim ugovorima na ime naknade za uređivanje građevinskog zemljišta investitori su ove godine uplatili još 600 miliona dinara.\n– U prethodne dve godine od prodaje zemljišta u javnoj svojini u budžet grada uplaćeno je 1,1 milijarda dinara, a samo tokom 2017. godine Direkcija je izvršila obračun doprinosa za uređivanje građevinskog zemljišta za preko 1.100 objekata, odnosno za površinu od 1,6 miliona kvadrata. Time je u 2017. godini obezbeđeno da investitori u budžet grada uplate 5,5 milijardi dinara na ime doprinosa, a još 1,3 milijarde dinara investitori su platili na ime naknade za uređivanje građevinskog zemljišta – precizirao je Vesić.


3.11.2011, DW, Šta je skrivio ruski ambasador u Srbiji? - Centar za evroatlantske studije - CEAS\n3.11.2011, DW, Šta je skrivio ruski ambasador u Srbiji?\nObjavio CEAS 12 avgust 2011 .\nNakon niza kontroverznih poteza i javnih nastupa ruski ambasador u Srbiji Aleksandar Konuzin sada se suočava sa otvorenim kritikama vladajuće koalicije i zahtevima da se proglasi personom non grata.\nRuski ambasador u Srbiji Aleksandar Konuzin već dugo je predmet brojnih polemika na srpskoj javnoj sceni. Koketiranje sa opozicijom, kao i kritike na račun patriotizma srpskih vlasti, izazvali su nezadovoljstvo u vladajućim krugovima. Nakon demonstrativnog napuštanja skupa o bezbednosti, na kome se oštro i glasno upitao „da li na ovom skupu ima Srba“, i prisustva na skupu opozicione Srpske napredne stranke (SNS) u Nišu, Konuzin se sada suočio sa otvorenim pozivima da se protera iz Srbije.\nOsim portparola vladajuće Demokratske stranke (DS) Jelene Trivan, koja je izjavila da se „loše oseća zbog toga i da je to neuobičajena diplomatska praksa“, primedbe je imao i potpredsednik srpske vlade Božidar Đelić, koji pojavljivanje na skupu SNS vidi kao „mešanje u unutrašnju politiku Srbije“. Otvoreni zahtev da se Konuzin protera iz Srbije uputio je Nenad Čanak, lider Lige socijaldemokrata Vojvodine (LSV).\nKritike na račun ruskog ambasadora, kao i mesto odakle dolaze, uglavnom vidim kao deo predizborne kampanje, ocenjuje za Dojče vele Jelena Milić, direktorka Centra za evroatlantske studije. One istovremeno govore o velikoj dozi licemerja kada je u pitanju stav vladajućih stranaka ne samo prema ruskom ambasadoru nego i prema Rusiji uopšte, kaže Milićeva:\n„Naravno da postoji mnogo razloga za kritiku Konuzinovih nastupa i izjava, kao što uostalom postoji mnogo razloga za kritiku Lavrovljevih, Rogozinovih ili Medvedevljevih ocena o situaciji na Balkanu i o tome pod kojim uslovima će oni dozvoliti ne samo NATO već i evropske integracije Srbije. Ali, mora da se primeti da postoje dve različite opcije u Srbiji: jedna koja je o tome dosledno pričala, i koja nije participirala u vlasti, i sada imamo ovo što je potpuno u funkciji unutrašnjeg pozicioniranja, jer je primećeno da ta kritika odnosa prema Rusiji možda privlači birače. I sada, Demokratska stranka, koja je dopustila i prodaju Naftne industrije Srbije (NIS) i netransparentnu izgradnju baze za reagovanje u vanrednim situacijama u Nišu, takođe udara u kritiku Konuzina, a istovremeno se busa u grudi i ističe značaj dobrih odnosa sa Rusijom. Ta doza neprincipijelnosti, i ako mogu da kažem drskosti vladajuće većine prema biračima, zaista je nedopustiva“.\nDvostruki kriterijumi vlasti\nNovinarka Ljiljana Smajlović smatra da su na delu dvostruki kriterijumi kada je reč o odnosu vlasti prema diplomatskim predstavnicima u Srbiji. U tom smislu se Konuzin „meri“ na prilično drugačiji način od recimo zapadnih ambasadora, na čije slične istupe se uopšte ne reaguje, kaže Ljiljana Smajlović:\n„Ja ne vidim neku veliku razliku između ponašanja Konuzina, i nekih drugih ambasadora. Mislim da svi oni sebi uzimaju veoma velike slobode, ali da se domaće vlasti prema tome odnose u skladu sa svojim spoljnopolitičkim ciljevima, a ponekad i u skladu sa ličnim odnosima sa pojedinim diplomatama“.\nNeko može, a neko ne može\nVrlo je stoga teško reći da li je ruski ambasador zaista preterao u svojim nediplomatskim nastupima, ili iza kritika na njegov račun stoje neki drugi motivi, ocenjuje Ljiljana Smajlović:\n„Ja zato više ne znam šta je kod nas diplomatski ili nediplomatski gest. Da li je nediplomatski kada američka ambasada kritikuje odluku Vrhovnog suda Srbije, što se dešavalo? U Americi je potpuno nezamislivo da izvršni organi ili državni službenici kritikuju sudsku vlast. Prema tome, kod nas jedva da se može govoriti o uobičajenoj diplomatiji. Mi smo zemlja prema kojoj se mnogi ponašaju kao da oni imaju više političkog i moralnog prava da odlučuju šta je za nas dobro ili nije, nego naša vlast“.\nKonuzin samo glasnogovornik\nJavnost bi takođe trebalo da zna da ambasadori uglavnom ne govore u svoje lično ime, već govore u ime svoje države i svog ministarstva, ističe Jelena Milić:\n„I dokle god to ministarstvo ne reaguje, i dok ta država koju zastupa ne reaguje, on je tu samo jedna glasnogovornik. I mislim da je jako smešno sve kritike i primedbe reducirati samo na Konuzina, već da je sada krajnje vreme obratiti pažnju na odnos ruskog Ministarstva spoljnih poslova i ruskih državnih organa prema Srbiji“.\nLjiljana Smajlović smatra da Aleksandar Konuzin nije prekršio nijedan član Bečke konvencije o diplomatskim odnosima: „Ali, mislim da neki domaći politički protagonisti već jesu prekršili taj član 29 Bečke konvencije, u kome piše da zemlja domaćin mora da se ponaša prema ambasadoru sa poštovanjem i da preduzme sve korake kako bi sprečila sve napade na njega“, ističe Smajlovićeva.


RTS :: Mali Holivud, filmsko selo Baranda\nFilm i TV Mali Holivud, filmsko selo Baranda\nsubota, 27. jul 2019, 08:59 -> 09:29\nAutor: Jelena Piljević, Goran Jovičić\nSvetska asocijacija menadžera lokacija objavila je nominacije za najbolje lokacije za snimanje filmova,TV serija i reklama, a prvi put na listi se našla i Srbija, sa svojim zanimljivim lokacijama.\nFilmski potencijali naših gradova i sela poslednjih godina postali su prepoznatljivi po filmskom selu Baranda u kome su snimane naše najbolje serije.\nMeštani su zadovoljni, jer im je drago što je zahvaljujući snimljenim serijama i filmovima za njihovo selo čuo čitav svet, ali i što imaju i koristi od filmske industrije.\n„Očekujem da će producentske kuće i Barandu prepoznati kao ozbinjan filmski studio nakon mapiranja Beograda i okoline na svetskoj karti destinacija, gde se snimaju reklame i filmovi“, rekao je Zoran Tasić, predsednik opštine Opovo.\n„Bila je to Tvrđava samograd, Sulejman veličanstveni i Rimske device, a posle je sniman i Hemingvej i bilo je dosta naših dedova koji su učestvovali u tim filmovima i tradicija postoji i možda vratimo to vreme kada su Barandu zvali ‘mali Holivud' i ko zna možda jednog dana postane i malo veći Holivud“, rekao je producent Goran Bjelogrlić.\n„Imamo dosta zanimljivih lokaliteta i u neposrednoj blizini Niša i svojevremeno su rađeni i neki sajtovi sa lokacijama u čitavoj jugoistočnoj Srbiji, gde su između ostalog nalaze i neke lokacije u blizini grada od Kameničkog visa, preko Sićevačke klisure. Tu je bilo planirano snimanje filma Pomahnitali voz, još dok je Akira Kurosava radio na tom filmu“, ističe Srđan Savić, direktor Niškog kulturnog centra.\n(subota, 27. jul 2019, 10:00) - Slaven S [neregistrovani]\nOvo je za svaku pohvalu, ovakav studio, studio za kulturu, a ne neki tamo "Pink" studio za neku tamu "Zadrugu"... Baranda ima sve šanse da postane najveći filmski centar u Srbiji, i naravno u regionu...\nSve pohvale za Gorana i Dragana Bjelogrlića i njhove projekte: Montevideo filmovi i serije, Senke nad Balkanom, Vratiće se rode, ...


Jugović: Neću se mešati u Ivićev posao\nRTS\t29.11.2008 16:59\nPotpredsednik Crvene zvezde zadužen za sportska pitanja Vladimir Jugović rekao je danas da se neće mešati u posao sportskog direktora tog fudbalskog kluba Ilije Ivića, osim ako to od njega ne bude zatraženo.\nJugović je, međutim, na prvoj konferenciji za novinare posle jučerašnjeg imenovanja, naveo i da je već pregovarao o dovođenju nekih sponzora u Zvezdu, iako bi to trebalo da bude obaveza drugog poptredsednika Marka Miškovića, koji je zadužen za finansije.\n"Ivić je Upravnom odboru izložio plan i insistirao da on bude jedini odgovoran za rezultate kluba. Ako mi bude tražio pomoć, pomoći ću mu, ali nemam pravo da mu se mešam u posao. Konsultacija će svakako biti", rekao je Jugović novinarima.\nJugović, međutim, nije mogao da precizira koliko će "crveno-beli" izdvojiti za pojačanja u zimskom prelaznom roku.\n"Videćemo koliko ćemo moći da izađemo Ivićevim zahtevima u susret", kazao je Jugović i potom potvrdno odgovorio na pitanje novinara da li je već pokušao da u klub dovede neke sponzore.\n"Ima nagoveštaja da će biti sponzora. Obavio sam neke razgovore. Ljudi se raspituju. Fudbalski klub poput Zvezde uvek je interesantan sponzorima, a na nama je da ih ubedimo da investiraju, da zaslužimo njihovo poverenje. Sve zavisi od klime", istakao je Jugović.\nNa pitanje novinara u kakvim je odnosima sa Miškovićem i još jednim uticajnim finansijerom kluba Dragijem Mićovićem, Jugović je rekao: "U dobrim smo odnosima".\nNovi potpredsednik "crveno-belih" je, sa druge strane, bio vrlo nejasan kada je govorio o ciljevima kluba u tekućoj sezoni.\n"Svi bismo voleli da budemo prvaci, ali je pitanje da li je to realno. Trenutni cilj je da iz utakmice u utakmicu igramo sve bolje i da svaku pobeđujemo. Ako se to ne desi, analiziraćemo zašto je to tako", naveo je.\nJugović je naveo i da na prve rezultate ne treba očekivati odmah, ali je istakao da će se klub truditi da već u narednoj sezoni bude sposoban da u evropskim takmičenjima ostvari značajniji rezultat.\n"Baza kluba biće omladinska škola, želimo da najtalentovanija igrače sa ovog prostora ubedimo da je Zvezda najbolji izbor za njih, da kod nas imaju najbolje uslove za napredak", dodao je Jugović, koji je u jednom trenutku ušao i u blagu raspravu sa novinarima koji su ocenili da njegove obaveze u klub nisu jasno definisane.\nUpravni odbor Crvene zvezde narednu sednicu održaće 17. februara.


Saslušana Silvi Gular u okviru istrage o fiktivnim poslovima u Evropskom parlamentu\nSaslušana Gular u okviru istrage o fiktivnim poslovima u Evropskom parlamentu\nSvet Autor:Beta10. sep. 201923:53 > 23:56\nFrancuska pravosudna policija saslušala je Silvi Gular, imenovanu za evropskog komesara za unutrašnje tržište, u sklopu istrage o fiktivnim poslovima u Evropskom parlamentu, saopštili su izvori bliski istrazi.\nFrancuska je predložila Silvi Gular koja će kao komesarka za unutrašnje tržište raditi i na industrijskoj politici i jedinstvenom digitalnom tržištu.\nTakođe će biti zadužena za novi Generalni direktorat za odbrambenu industriju i svemir.\nNju je predložio predsednik Emanuel Makron što je izazvalo negodovanje zbog njene navodne umešanosti u aferu fiktivnih poslova. Kako je ranije navedeno, Gularova je pod istragom Evropske kancelarije za borbu protiv prevare (Olaf).\nSumnja se da je iz evropskih fondova plaćala fiktivni posao jednom svom pomoćniku dok je bila poslanik centrističke stranke Modem u Evropskom parlamentu.\nBuduća predsednica Evropske komisije Ursula fon der Lajen, koja je danas predstavila svoj tim, nije osporila kandidaturu Silvi Gular pozivajući se na pretpostavku nevinosti i dodala da je Olaf nezavisni organ i da će biti uzeti u obzir rezultati istrage. Silvi Gular je bila evropski poslanik od 2009. do 2017. godine.\nBila je primorana da napusti mesto francuskog ministra odbrane 2017. godine, samo mesec dana posle stupanja na tu dužnost zbog te afere.\nOna je u međuvremenu vratila 45.000 evra Evropskom parlamentu što je nadoknada koja odgovara plati i troškovima njenog pomoćnika Stefana Teroa u periodu od 1. jula 2014. do 28. februara 2015. godine. Evropski parlament je potom zatvorio taj slučaj ne navodeći iznos nadoknade.


Red Bullov protest neuspešan – Pole Position\nposted on 29. Jul 2021. at 7:04 pm\nFIA je danas popodne održala saslušanje povodom Red Bullovog protesta zbog blage kazne koju je Hamilton dobio na Silverstonu.\nIncident iz prvog kruga je izbacio Verstappena iz trke dok je Hamilton dobio kaznu, ali je i pored nje uspeo da dođe do pobede u završnim krugovima trke.\nRed Bull je tražio oštriju kaznu za Hamiltona, pa čak i suspenziju sa ovonedeljne VN Mađarske, a pre par dana je potvrđeno da je austrijski tim uložio protest i da će sudije ponovo razmotriti slučaj ukoliko Red Bull dostavi nove relevantne dokaze.\nProtest je međutim bio neuspešan, pa je Hamilton prošao bez dodatnih kazni. Sudije su rekle da Red Bull nije dostavio dovoljno bitnih dokaza, koji bi potom pokrenuli sledeću fazu protesta, a to je preispitivanje Hamiltonove kazne.\nTags:featuredFIAMercedesprotestRed BullVN Velike Britanije\nMercedes: Red Bull pokušava da okalja Hamiltonovo ime